Руни хитойликларнинг навбатдаги ўлжасига айланиши мумкин » Скачать музыку бесплатно новинки музыки 2016-2017\nКомментариев: 0 Просмотров: 170 Дата: 12-02-2016, 14:45 Хитой чемпионати вакилларидан бири Англия чемпионатининг номдор жамоасидаги номдор футболчилардан бирини ўз таркибига қўшиб олмоқчи. Daily Mirror нашри хабарига кўра, "Манчестер Юнайтед" футболчиси Уэйн Руни хитойликларнинг навбатдаги ўлжасига айланиши мумкин. Хабарда айни вақтда "Шанхай Теллэйс" жамоасини бошқариб турган, ўз вақтида Англия терма жамоаси бош мураббийи сифатида ишлаган Свен-Ёран Эрикссоннинг ушбу футболчига қизиқиш билдираётгани айтилади. Эслатиб ўтиш жоизки, Хитой футболида айни вақтда инқилобий жараён кечмоқда ва чемпионатнинг ҳар бир иштирокчиси ўз сафини 4 нафаргача легионер билан тўлдиришга киришган. Бундан ташқари, қишки трансферлар вақтида Хитойнинг "Цзянсу" жамоаси "Шахтёр"дан бразилиялик 25 ёшли футболчи Алекс Тейшейрани 50 млн еврога трансфер қилиш орқали қишки трансферлар тарихидаги рекордни қайд этди. Ундан олдинроқ, "Гуанчжоу" "Атлетико"дан 42 млн евро эвазига Жексон Мартинесни харид қилиш орқали илк рекордни ўрнатганди. - деб хабар бермоқда Stadion.uz нашри.


Марказий ва Жанубий Осиё анжумани бошланди - 16.07.2021, Sputnik Ўзбекистон\nМарказий ва Жанубий Осиё анжумани бошланди\nЎзбекистон президенти ушбу Анжуманга ташриф буюрган барча меҳмонларни қутлаб, делегация раҳбарларига миннатдорлик билдирди. 16.07.2021, Sputnik Ўзбекистон\nмарказий ва жанубий осиё: минтақавий боғлиқлик. таҳдидлар ва имкониятлар\nТОШКЕНТ, 16 июл – Sputnik. Тошкентда “Марказий ва Жанубий Осиё: минтақавий ўзаро боғлиқлик. Таҳдид ва имкониятлар” мазусидаги юқори даражали халқаро анжуманининг расмий очилиш маросими бошланди, деб хабар қилмоқда Sputnik мухбири.Анжуманни Ўзбекистон ташқи ишлар вазири Абдулазиз Камилов бошлади. Вазир барча делегация раҳбарлари ва Форум иштирокчиларни қутлаб, сўзни Ўзбекистон президенти Шавкат Мирзиёевга берди.Эслатиб ўтамиз, ушбу Анжуманда дунёнинг 44 мамлакатидан иккита олий ва юқори даражали делегация, 15та парламент делегациялари, 37та ТИВ делегациялари ва 10та вазирлик ва турли йўналишдаги муассаса делегациялари, 180дан ортиқ ишбилармон доира вакиллари ташриф буюрган. Тадбир арафасида меҳмонлар умумий сони 600нафарга яқин бўлиши эълон қилинган эди.\n10:16 16.07.2021 (янгиланди: 15:10 16.07.2021)\n© Пресс-служба президента УзбекистанаШавкат Мирзиёев\nЎзбекистон президенти ушбу Анжуманга ташриф буюрган барча меҳмонларни қутлаб, делегация раҳбарларига миннатдорлик билдирди.\nТОШКЕНТ, 16 июл – Sputnik. Тошкентда “Марказий ва Жанубий Осиё: минтақавий ўзаро боғлиқлик. Таҳдид ва имкониятлар” мазусидаги юқори даражали халқаро анжуманининг расмий очилиш маросими бошланди, деб хабар қилмоқда Sputnik мухбири.\nАнжуманни Ўзбекистон ташқи ишлар вазири Абдулазиз Камилов бошлади. Вазир барча делегация раҳбарлари ва Форум иштирокчиларни қутлаб, сўзни Ўзбекистон президенти Шавкат Мирзиёевга берди.\nШавкат Мирзиёев барча иштирокчиларни қутлаб, конференцияда шахсан иштирок этаётган олий даражадаги делегация вакилларига ва мамлакатлар ТИВ раҳбарларига миннатдорлик билдирди.\nЭслатиб ўтамиз, ушбу Анжуманда дунёнинг 44 мамлакатидан иккита олий ва юқори даражали делегация, 15та парламент делегациялари, 37та ТИВ делегациялари ва 10та вазирлик ва турли йўналишдаги муассаса делегациялари, 180дан ортиқ ишбилармон доира вакиллари ташриф буюрган. Тадбир арафасида меҳмонлар умумий сони 600нафарга яқин бўлиши эълон қилинган эди.


А-321 учоғи ҳалокатини ўрганишга америкалик мутахасислар ҳам жалб этилди\n02 июл 2022, Тошкент вақти: 13:02\nА-321 учоғининг парчаси.\nМиср ҳукумати америкалик мутахасисларнинг Синай ярим оролида Россиянинг А-321 аэробуси ҳалокати сабабларини ўрганувчи гуруҳга қўшилиш таклифини қабул қилди.\nБу ҳақда CNN телеканалига 11 ноябрь куни Миср ташқи ишлар вазири Самеҳ Шукурий маълум қилди. Унга кўра, мутахасислар АҚШнинг А-321 самолётларининг двигателларини ишлаб чиқарувчи Pratt&Whitney ширкатига алоқадор шахслардир.\nШукурий келажакда самолёт ҳалокатини ўрганувчи гуруҳ таркибига АҚШ Федерал тергов бюроси мутахасислари ҳам киритилиши мумкинлигини айтди.\nРоссиянинг А-321 аэробуси 31 октябрда Мисрнинг Шарм ал Шайх шаҳридан Петербургга учиб кетаётган пайтда ҳалокатга учраган ва самолёт бортидаги 224 одам ҳалок бўлган эди.\nҲалокатни ўрганаётган гуруҳ самолёт бомба портлатилгани оқибатида қулагани ҳақидаги таҳминларни олға сурмоқда. Аввалроқ “Исломий давлат”нинг Синайдаги бўлинмаси рус самолёти ҳалокати учун масъулиятни ўз зиммасига олган эди.


Сакен Полатов боксчиларимиз билан учрашди + ФОТО / Olamsport.com\nСакен Полатов боксчиларимиз билан учрашди + ФОТО\nТеглар : Жаҳон чемпионатиСакен ПолатовБокс\nЎзбекистон терма жамоаси боксчилари мусобақага ҳар томонлама тайёр бўлиб улгуришган.\nЖаҳон чемпионати старти олдидан Екатеринбургдаги "Онегин" меҳмонхонасида Ўзбекистон бокс федерацияси раисининг биринчи ўринбосари Сакен Полатов жаҳон чемпионатида иштирок этадиган боксчиларимиз ва мураббийлар билан учрашди.\nЙиғилиш давомида Ўзбекистон мусобақада совринли ўринлар учун энг асосий даъвогар эканлиги, халқимиз спортчилардан юқори пробали медалларни кутаётганлиги таъкидланди. С.Полатов яқинлашиб келаётган мусобақада иштирок этадиган боксчиларимизга омад тилади.\nБиласизми? Шоҳжаҳон Абдуллаев нокаутга учрагунга қадар олдинда бораётганди 2\n10 сен 15:23:47


13:27 / 13.09.2017\nKUN.UZ таҳририятига 1,5 ёшга тўлаётган Умиджон Абдуҳакимовнинг оила аъзолари мурожаат қилишди. Уларнинг сўзларига кўра, Умиджон «Туғма юрак нуқсони. Ўпка артерияси арезияси. Очиқ артериал проток» касаллиги билан туғилган.\nҚайд этилишича, жарроҳлик амалиётини Ўзбекистонда ўтказишнинг имкони йўқ. Шу туфайли Умиджонни Россия пойтахти Москва шаҳрига даволаниш учун олиб боришмоқчи.\nМаълум бўлишича, даволаниш жараёнига 85 000 000 сўм маблағ талаб этилади. Ҳозиргача 28 млн. сўмга яқин пул йиғилди. Бироқ бу ҳали етарли эмас, боз устига машҳур жарроҳ Лео Бокериянинг бўш вақтини топиш ҳам осон иш эмас.\nҲурматли ўқувчилар, зарур бўлган маблағни тезроқ йиғишда ёрдам беришингизни сўраймиз!\nБолакай отасининг исми Шарофиддин Жалилов.\nТелефон рақами: +998 (94) 295-78-48\nПластик карта рақами: 8600 0417 9829 8890 (PAYME ва Click, Агробанк)\nҚашқадарё вилояти Муборак тумани «Ўзсаноатқурилишбанк»\nТашкилот ёки фирма ҳисоб рақамидан Х/Р 23120000900000186202 ҳисоб рақамига\nНақд пул бўлса - 23118000600000186202\nТўлов мақсади деб - Шарофиддин Жалиловнинг 8600 0329 6654 2896 пластик карта рақамини кўрсатишингиз сўралади.


Агар яхшилик қилса, яхшилиги уни хурсанд қилади... | Azon.uz - Ахборот-таҳлилий портал\nАгар яхшилик қилса, яхшилиги уни хурсанд қилади...\n666 18:30 23.01.2021\nБир киши Абу Зар розиёллоҳу анҳунинг ҳузурига келиб, иймон ҳақида сўради. Абу Зар розиёллоҳу анҳу унга Аллоҳ таолонинг: “Юзларингизни Машриқ ва Мағриб томонларига буриб, (ибодат қилишингизнинг ўзи тўла) яхшилик эмас, балки Аллоҳга, охират кунига, фаришталарга, китобларга, пайғамбарларга иймон келтирган, ўзи яхши кўрган молидан қариндошларига, етимларга, мискинларга, йўловчига, тиланчиларга ва қулларни озод қилиш йўлида берадиган, намозни тўкис адо этиб, закотни тўлаб юрадиган киши ва келишилган аҳдларига вафо қилувчилар, шунингдек, оғир-енгил кунларда ва жанг пайтида сабр қилувчилар яхши кишилардир. Айнан ўшалар (иймонларида) содиқдирлар ва айнан ўшалар тақводордирлар” деган оятини ўқиб берди.\n– Мен сендан яхшилик ҳақида сўрамадим, – деди.\nАбу Зар розиёллоҳу анҳу унга деди:\n– Бир киши Расулуллоҳ саллоллоҳу алайҳи ва салламнинг ҳузурларига келиб, сен мендан сўраган нарсани сўради. Расулуллоҳ саллоллоҳу алайҳи ва саллам унга мен сенга ўқиб берган оятни ўқиб бердилар. У ҳам сен айтган гапни айтди. Унинг рози бўлмаганини билгач, Расулуллоҳ саллоллоҳу алайҳи ва саллам унга дедилар:\n– Яқинроқ кел!\nУ яқин келгач, унга дедилар:\n– Мўмин яхши амал қилса, хурсанд бўлади. Ундан савоб умид қилади. Агар ёмон амал қилса, хафа бўлади ва унинг жазосидан қўрқади.\nАгар сени яхши амалларинг хурсанд қилаётган бўлса, сен мўминсан. Дунё охират экинзоридир. Унда деҳқон бизмиз. Ҳосилни Аллоҳга йўлиққанимизда оламиз. Мўмин дунёда яхшилик уруғини экса, ўзида саодатни, қалбида роҳатни ҳис қилади. Бу қилган яхшилигидан Аллоҳнинг ризосини истаганини аниқ билади. Қиёматда албатта Аллоҳга йўлиқишини билади. Зеро, Аллоҳдан вафолироқ зот йўқ! Аллоҳ албатта унга гўзал мукофотлар беради.\nАгар сени ёмон амалларинг хафа қилса, сен мўминсан. Ҳаммамиз хатокормиз. Агар гуноҳнинг ҳиди бўлганида бир-биримиз билан бирга ўтира олмаган бўлар эдик. Инсонлар кўришини истамайдиган ишларимизни яширган Аллоҳ покдир! У зот биз инсонлар кўришини истайдиган амалларимизни ошкор қилди. Бир мўмин гуноҳ қилади. Уни хафа бўлганини кўрасан. Қалби синиб қолади. У тезда Аллоҳга қайтишга ҳаракат қилади. Намоз ўқийди, истиғфор айтади, садақа беради, таҳажжудлар ўқийди, юракдан йиғлайди.\nАммо энг қўрқинчлиси шуки, баъзилар гуноҳ қилганида ҳеч нарсадан қўрқмайди, маҳзун бўлмайди. У Аллоҳнинг Ҳалимлигини ожизлик деб ўйлайди. У гуноҳ қилганида Аллоҳ сатр қилган эди. У эса тавба қилиш ўрнига гуноҳида давом этади.\nДоктор Муҳаммад Ражаб айтади: “Эй ўғлим! Энг зарарли гуноҳинг биринчиси ёки охиргиси эмас. Каттаси ёки кичиги эмас. Энг хатарли гуноҳ шуки, уни қилганингда нафсинг оғримайди, қалбинг ундан даҳшатга тушмайди. Аксинча, унга ўрганиб қолади, одатланиб қолади. У гуноҳда сени тавбага ундайдиган синиқлик бўлмайди. Эй ўғлим! Агар ҳаётимизни яхшилаб тафтиш қилсак, бугун одатга айланиб кетган бир қанча гуноҳларни топамиз. Унинг ҳаромлигини қалблар ҳатто ҳис қилмай қўйган. Ўғлим! Гуноҳларнинг энг зарарлиси сени маст қилгани, алдагани ва сен унинг гуноҳлигини ҳис қилмай қолганингдир!”\n99 17:21 04.03.2021\n178 10:00 04.03.2021\n252 09:00 04.03.2021\n829 08:05 04.03.2021\n857 07:00 04.03.2021


Венгрия президенти Янош Адер иккинчи президентлик муддатини бажаришга киришди\n23:03 / 08.05.2017\nФото:Tamas Kovacs, AP\nВенгрия президенти Янош Адер қасамёд келтириб, иккинчи президентлик муддатидаги мажбуриятларини бажаришга киришди. Бу ҳақда Венгриянинг MTI ахборот агентлиги хабар берди.\nАдернинг инаугурацияси маросими Венгрия давлат йиғилишида (парламент) бўлиб ўтди. 13 март куни Венгрия парламенти Адерни иккинчи президентлик муддатига қайта сайлаганди. Президент лавозими учун сайловларда Адер ва мухолифатдан Ласло Майтеньи қатнашганди.\nАдернинг биринчи президентлик муддати 2012 йил май ойида бошланганди.\nВенгрия парламент республикаси ҳисобланади ва давлат раҳбари кенг ваколатларга эга эмас. Президент парламент томондан яширин овоз бериш йўли билан ҳар 5 йилга сайланади. Президент мамлакатни халқаро майдонда билдиради, қуролли кучлар бош қўмондони ҳисобланади, парламент маъқулловидан кейин бошқа давлатлар билан битимлар туза олади, элчилар ва юқори мансабдор шахсларни тайинлайди. Президент шунингдек парламентга, маҳаллий ўзини идора этиш органлари ва Европа парламентига сайловларни белгилаш ҳуқуқига эга.\nАдер Венгрия президенти лавозими 1990 йил тиклангандан кейин мамлакатнинг 5-президенти ҳисобланади.


COVID-19 қайси давлатга кириб бормади?\nҲозиргача 18 та давлатда COVID-19 коронавируси билан касалланиш ҳолатлари аниқланмаган. 4 апрель куни Жонс Хопкинс номидаги Америка университети маълумотлари шуни кўрсатмоқда.\nМаълумотларга кўра, қуйидаги давлатларда коронавирус ҳолати аниқланмаган. Булар : Вануату,Яман, Кирибати, Шимолий Корея, Комор,Лесото,Маршалл ороллари, Микронезия,Науру, Палау,Самоа, Сао Томе ва Принсипи, Сулаймон ороллари, Тожикистон, Тонга, Туркманистон, Тувалу ва Жанубий Судан. Ушбу давлатларда ҳали касаллик аниқланмаган бўлса ҳам зарур чора –тадбирлар кўрилган.\nЭкспертларнинг фикрига кўра, баъзи мамлакатларда коронавирус билан касалланиш ҳолатлари ҳақида хабар беришнинг иложи йўқ. Қуролли можаролар туфайли бир қатор бошқа мамлакатлар, масалан, Яман учун статистик маълумотларни тўплаш қийин.\nШу билан бирга, ушбу мамлакатларнинг аксарияти ташқи дунё билан алоқалари чекланган кичик орол давлатлар ҳисобланади. Уларнинг аксариятига одамлар деярли ташриф буюрмайди. Шунинг учун, ушбу орол – давлатларга хориждан касаллик келиши кузатилмайди.


Марказий банк 2020 йил учун инфляция прогнозини маълум қилди – КУН УЗ\nГлавная / Иқтисодиёт / Марказий банк 2020 йил учун инфляция прогнозини маълум қилди\nanvarj63 13.01.2020\tИқтисодиёт Comments Off on Марказий банк 2020 йил учун инфляция прогнозини маълум қилди 32 Показы\nЎзбекистонда 2020 йил учун инфляциянинг базавий прогнози 12 – 13,5 фоиз даражасида белгиланган. Бу Марказий банк маълумотида кўрсатиб ўтилган.\nМарказий банк раисининг биринчи ўринбосари Илҳом Норқуловнинг сўзларига кўра, йил давомидаги инфляция даражаси 15 фоизгача етиши эҳтимоли ҳам йўқ эмас.\n«Бизда мақсадли ва прогноз траекториялар бор. Прогноз траекториямиз бироз юқорироқ, айрим сценарийлар бўйича 2020 йилда 14-15 фоизгача боряпти. Лекин бизнинг мақсадимиз – бу йил инфляцияни 12 фоиздан паст даражада ушлаб туриш, 2021 йилда эса бир хонали сонга олиб тушиш, 2023 йилга бориб эса 5 фоизлик таргетга эришиш.\nБу мақсадли режалар қандайдир ташқи шок ҳолатлари рўй бермаслиги эҳтимолидан келиб чиқиб белгиланган. Қандайдир ўзгариш бўлса ҳам, бу қисқа муддатли оғиш ҳисобланади ва биз яна мақсадли траекторияга қайтишга ҳаракат қиламиз», – деди Норқулов «Ўзбекистон 2020» дастуридаги чиқиши вақтида.\nЭслатиб ўтамиз, мамлакатда 2019 йилги инфляция даражаси прогноз коридорининг юқори чегарасида шаклланиб, 15,2 фоизни ташкил этган эди.\nБундан олдин, инфляцияни ўлчашдаги асосий мезонлардан бири – истеъмол нархлари индекси 2020 йилда 12,5 – 13 фоиз даражасида ўсиши кутилаётгани маълум қилинганди.\nИнфляцион таргет нега 5 фоиз этиб белгиланганига изоҳ берилди\nМарказий банк иқтисодий ривожланишнинг асосий ва муқобил сценарийсини эълон қилди\nМарказий банк инфляция пасайиши учун бор масъулиятни бўйнига олишга тайёр – Илҳом Норқулов\nПред. Ўз фуқароларини ўлдириб қўйган Эрон, қироличани ранжитган шаҳзода, Ливияда рус-турк манфаатлари тўқнашуви ва ҳафтанинг бошқа хабарлари\nСледующая Чироқчида жаримага тортилган ЙПХ ходимининг маст бўлгани тасдиқланмади, ҳайдовчи эса туҳматда айбланди


Мессининг Хитойга ташрифи чоғида «Реал» мухлиси бўлган ёш футболчи у билан саломлашишдан бош тортди » Скачать музыку бесплатно новинки музыки 2016-2017\nКомментариев: 0 Просмотров: 261 Дата: 29-01-2016, 21:50 Хитойга реклама ролигида суратга тушиш учун ташриф буюрган «Барселона» ҳужумчиси Лионель Месси билан кутилмаган ҳолат юз берди. Бу ҳақда «Sports.ru» хабар бермоқда. Аргентиналик тасвирга олишдаги танаффус чоғида маҳаллий ўсмирлар футбол жамоасига боришга рози бўлди. Буни кенг ёритган телекомпаниялар продюсерлари фикрича, дунё футболи суперюлдузининг машғулот базасига келиши ёш тарбияланувчиларни ҳайратга солиши керак эди. Кутилмаганда улар сафида бўлган Мадриднинг «Реал» жамоаси ишқибози Месси билан саломлашишдан бош тортди. Фақат мураббийининг илтимосидан кейингина «қаймоқранглилар» рамзи туширилган футболка кийган Ли Во истар-истамас Леонинг қўлини қисиб қўйди. Хитой телевидениеси орқали мазкур репортаж намойиш этилгач, афсонавий футболчига нисбатан ҳурматсизлик кўрсатгани учун Ли Во кескин танқид остида қолди. Ўсмир эса «Реал» мухлиси эканлиги, бироқ ўзининг қилмишидан афсусда эканлигини билдирди. «Месси олдида кечирим сўрашни истардим. Бу одобдан эмаслигини биламан. Футбол юлдузи бўлишга интилаётган эканман, буни келгусида инобатга оламан ва камчиликларимни йўқотишга ҳаракат қиламан», — дея таъкидлаган Ли Во. - деб хабар бермоқда Stadion.uz нашри.


"Ўзавтосаноат" расмий веб-саҳифасига хакерлик ҳужуми уюштирилди — Sof.uz\n31 май куни тунда номаълум хакерлар "Ўзавтосаноат" компаниясининг расмий сайти - uzautomotors.com сайтига ҳужум қилишди. Ҳужум сайтнинг вақтинча ишламай қолишига сабаб бўлди. Бу ҳақда компаниянинг телеграм-канали хабар бермоқда.\nХакерлар сайтнинг бош саҳифасида қуйидагича ёзув қолдирган: "Where is the Security! Please repair your website! If you don’t it will be hacked as this!" (Қани хавфсизлик! Илтимос, веб-саҳифангизни таъмирланг. Агар бундай қилмасангиз, у яна шундай ҳужумга дуч келади!).\nКомпания мутахассислари сайтдаги бирорта файл ва саҳифага зарар етмаганини аниқладилар ва қисқа вақт ичида сайт қайта тикланди.\nҲозирда компаниянинг веб-саҳифаси аввалгидек ишлаяпти.\nO'zavtosanoat Xakerlik hujumi\n10.07 16:22 5216\nКеча, 15:04 1979\n10.07 12:49 1261\n29.01 14:30 5266\n15.01 19:20 1730 Ўзбекистон


Самарқанд шаҳри қишки мавсумга қандай тайёрланмоқда? - zarnews.uz\nСамарқанд шаҳри қишки мавсумга қандай тайёрланмоқда?\nШаҳар ҳокимлиги томонидан давлат ва нодавлат мактабгача таълим ташкилотлари ҳамда ижтимоий соҳа объектларининг куз-қиш мавсумига тайёргарлик ҳолатини ўрганиш бўйича журналист ва блогерлар иштирокида пресс-тур ташкил этилди.\nДастлаб журналистлар шаҳарнинг Кулоллар маҳалласида жойлашган, жорий йил Инвестиция маблағлари асосида қайта таъмирдан чиқарилган 43-мактабгача таълим ташкилотида бўлди. Икки миллиард сўмдан зиёд маблағ сарфланган мазкур МТТда 60 нафардан зиёд болажонларга 12 нафар ўқитувчи ва тарбиячилар сабоқ бермоқда. Муассаса табиий газ ва электр энергиясига мослаштирилган 2 та замонавий печлар ёрдамида иситилади.\nШунингдек, тадбир иштирокчилари 71-мактабгача таълим ташкилоти ҳамда «Sam Golden kids» нодавлат мактабгача таълим ташкилотларида ҳам бўлиб, куз-қиш мавсумига тайёргарлик ҳолатини ўрганди.\nПресс-тур иштирокчилари вилоят Матбуот уйида шаҳар ҳокими Б.Облоқулов билан учрашиб, ижтимоий соҳа объектларининг куз-қиш мавсумига тайёргарлик ҳолати ҳамда ижтимоий кўмакка муҳтож бўлган аҳоли қатламини уй-жой билан таъминлаш борасида амалга оширилаётган ишлар юзасидан маълумотларга эга бўлди.\nТаъкидландики, 2021 йил давомида 853 нафар фуқарога субсидия ажратилиши белгиланган. Бироқ ҳозирга қадар 3800 га яқин аризалар қабул қилинган. Улардан 853 таси ижобий хулоса олган бўлса, 1252 та аризага рад жавоби берилган. Қолган мурожаатлар махсус комиссия томонидан ўрганиб чиқилмоқда. Ўтган йили 533 та ижобий хулоса олган фуқароларга молия бўлимлари томонидан 20,331 миллиард сўм, тижорат банклари томонидан эса 133,5 миллиард сўм ипотека кредитлари ажратилган.\nСамарқанд шаҳрида 1024 та кўп қаватли уй-жойларга 115 та хусусий уй-жой мулкдорлари ширкати ва 11 та профессионал бошқарув ташкилотлари хизмат кўрсатади. Жорий йилда шаҳардаги 7,8 миллиард сўм ажратилиб, 40 та лифтлар янгисига алмаштирилди, 227 та эски лифтлар эса жорий таъмирланди.\nКуз-қиш мавсумига тайёргарлик кўриш мақсадида 140 та кўп хонадонли уй-жойларнинг том қисми жорий, 105 та уйнинг фасад қисми, 58 та уйнинг ертўласи, 26 та кириш йўлаклари таъмирланиб тартибга келтирилди. Ташқи ёритиш тизимлари, ирригация ва ободонлаштириш ишлари олиб борилди.\nСамарқанд шаҳридаги РK-2 қозонхонасини “FCG Design and Engineering Ltd” (Финландия) компанияси билан тузилган шартномага асосан модернизация ва реконструкция қилингач, А ва Б кичик туманлар, Суғдиёна ва Сартепа массивларида жойлашган 381 та кўп қаватли уйларда марказлашган иссиқлик таъминоти қайта тикланади.\n- Шаҳримиздаги 193 та маҳалладаги 119,2 мингта хонадон табиий газ, қолган маҳаллалардаги 6873 та аҳоли хонадонлари эса суюлтирилган газ билан таъминланган, - дейди Б.Облоқулов. – 2,7 километр газ қувури мукаммал таъмирланиб, 1,5 километр газ қувури реконструкция қилинди. Беш дона стационар, 2344 дона газ тақсимлаш қутилари таъмирланди. Айни пайтда тармоқлар орқали 78 минг метр.куб/соат табиий газ берилмоқда. Бироқ шаҳар аҳолисини етарли миқдорда таъминлаш учун 150 минг метр. куб/соат табиий газ талаб этилади. Қишнинг совуқ кунларида ғафлатда қолмаслик учун соҳа мутахассислари билан иш олиб боряпмиз.\nМатбуот анжуманида мутасаддилар журналистларнинг саволларига жавоб берди.


Марғилон масжидларида оят ва ҳадис битилган баннерлар олиб ташланди\n14 май 2021, Тошкент вақти: 09:28\nҚўқондаги "Дегрез" масжиди, 2014-йилнинг энг обод масжиди танловида иккинчи ўрин берилган.\nМарғилон шаҳридаги 26 та жоме масжидида Қуръон оятлари, ҳадислар ва исломий фикрлар ёзилган баннерлар деворлардан олиб ташланди, намоз вақтини билдирадиган электрон таблолар ҳам ўчирилди. Имомлар бу иш Тошкентдан борган махсус комиссия буйруғи асосида қилинганини айтмоқда, масъуллар эса буни инкор қилмоқда.\nФарғона вилояти Марғилон шаҳридаги барча масжидларда беш маҳал намоз вақтини кўрсатиб турадиган электрон таблолар вилоят бош имомининг буйруғи билан ўчириб қўйилгани айтилмоқда.\nМарғилонлик намозхонлардан бирининг айтишича, шаҳарда рўмолини томоғининг тагидан ўраган аёллар рўмолини ечтириш кампанияси бошлаган кунларда масжидларда ҳам электрон таблолар ўчиртирилган:\n“Апрель ойининг охирларида бозорларда аёлларнинг рўмолларини ечтиришди. Масжидларда эса намоз вақтини кўрсатиб турадиган электрон таблолар ўчириб қўйилди. Кейин масжид деворларида оят, ҳадислар ёзилган баннерлар бўларди, ўшаларни олдириб ташлашди. Масалан, мусулмон фарзлари ёзиб қўйилган катта таблолар, “Салла билан ўқилган намоз, ялангбош 70 марта ўқилган намоздан устун” деган ҳадис, “Роббим, дил торимни ўзингга созла, Дилимни ҳам намозга ҳозир айла”, каби битиклар ёзилган лавҳалар масжид деворларидан олинди. Бунинг ҳаммасини вилоят имом хатибининг шахсан ўзлари юриб қилдираяпти", дейди суҳбатдош.\nИсми сир қолишини сўраган бошқа бир марғилонлик намозхонга кўра, масжидлардаги китоблар сони ҳам қисқартирилган:\n“Одамлар масжидга илгарироқ кириб намоз вақтигача турли диний китобларни ўқиб ўтиришарди. Бу китоблар чиройли қилиб бир жавонга териб қўйиларди. Энди эса, унисини ол, буниси қолсин, деб анча диний китобларни йиғиб олиб қўйишди. Масжидга оқ дўппида кириш умуман тақиқланган. Ечиб кирасан, бўлмаса бошяланг ўқийсан деб айтишяпти”, деди намозхонлардан бири.\nМарғилон шаҳридаги жоме масжидларидан бирининг исми сир қолишини сўраган ходимига кўра электрон таблоларнинг ўчирилиши, оят ва ҳадислар ёзилган лавҳларнинг олиб ташланиши Тошкентдан борган комиссиянинг буйруғи билан амалга оширилаётганини айтди:\n“Бизга республикадан комиссия келди. Бу ишлар ўшаларнинг буйруғи билан бўлди. Бизлар ҳам тушунмаяпмиз бу ишларни. Олиб ташла, дейишди олиб ташладик. Олиб ташламаганларга милиция бориб олдиртирди. Хабарингиз бор, ИШИДни фитналари билан Марғилонда шунақа ишлар бўлиб турибди. Буларнинг ҳаммаси вақтинчалик, Худо хоҳласа ҳаммаси жой-жойига тушади ҳали”, деди масжид ходими.\nФарғона вилояти имом хатиби Турсунтоҳир Эрбўтаев эса Озодлик билан суҳбатда марғилонлик намозхонларнинг иддаоларини кескин рад қилди:\n- Масжидлардан ҳеч қанақа нарса олингани йўқ. Ким айтган бўлса ҳам ёлғон маълумот берибди сизга, - деб суҳбатни қисқа қилди Турсунтоҳир Эрбўтаев.\nМарғилонликларнинг айтишича, Фарғона вилоятининг бошқа масжидларида бундай ҳолат кузатилмайди.\nМарғилонликлар сўнгги бир ой давомида рўмолли аёлларга, оқ дўппили эркакларга нисбатан таъқиб кучайганини иддао қилишади.\nОзодлик манбалари апрель ойи охирида аввалига Қўқон¸ сўнгра Марғилон бозорида фуқаролик кийимидаги МХХ ходимлари рўмолни томоғининг тагидан ўраб олган аёллардан рўмолларини ечишни талаб қилаётгани ҳақида хабар берган эди.\nБу хабарлардан сўнг Ўзбекистон мусулмонлари диний идораси Фарғона вилоятида аёлларнинг рўмолини ечтириш кампаниясига оид маълумотларни ўрганаётганини айтиб, шайх Абдулазиз Мансур суриштирув натижасидан Озодликни хабардор қилишни ваъда қилган эди.\nОзодлик ҳозирча шайх Абдулазиз Мансурдан бу суриштирув натижалари ҳақида маълумот олгани йўқ.


«Мактабда ўтирган ‘тўнкалар’ халқ боласининг кўзини ўймасин». Қашқадарёда мактаб директори жонига қасд қилишидан олдин хат қолдирди\nҚашқадарё вилояти Китоб туманида 47 ёшли 37-мактаб директори Н.Т. ўз жонига қасд қилишидан олдин хат қолдирди.\nМаълум қилинишича, марҳум мактаб ҳожатхонасида осилган ҳолда топилган.\nҚайд этилишича, 8 сентябрь куни тумандаги «Боғбон» МФЙ яшовчи шахслар прокуратурага мурожаат қилган ва мурожаатда жияни Н.Т. ўз жонига қасд қилганини маълум қилган. Шунингдек, мурожаатномада мазкур иш айбдорларига нисбатан қонуний чора кўриш сўралган.\nТуман ИИБ ходимлари марҳумнинг ўлим сабабини аниқлаш мақсадида Н.Т.нинг уйига борган. Аммо марҳумнинг яқинлари мурдани суд-тиббиёт экспертизасидан ўтказмаслик учун директор юрак ҳуружидан вафот этган дея, жасадни кўмиб юборишган.\nСуриштирув ишлари давомида марҳум ўлим олдидан 3 нусхада хат ёзиб қолдиргани ва ушбу хатлар марҳумнинг тоғаси Л.Э.да сақланаётгани аниқланган. Мазкур хатларни терговга қадар текшириш учун Л.Э.дан тақдим қилиш талаб этилган. Лекин Л.Э. хатнинг аслини эмас, нусхасини тақдим этган.\n«Ҳурматли устоз касбдошлар! Ҳар қандай шароитда ҳам коррупцияга йўл қўйманг. Мактабда ўтирган ‘тўнкалар’ ҳам қимирласин. Кимлигини билдингиз. Ўшаларга Яратгандан инсоф тилаб қоламан. Халқни боласини кўзини ўймасин. Сизлардан ҳам илтимос», — дея ёзган марҳум ўлим олди хатида.\nҲозирда туман халқ таълими, ички ишлар бўлимлари ҳамда маҳалла ва оилани қўллаб-қувватлаш маркази туман бўлимининг мутасадди ходимлари ҳаракатлари юзасидан хизмат текширувлари тайинланган.\nАввлароқ Бухорода қайнатасининг фоҳишаликда айблаб, доимий зулмларига чидолмаган келин устига бензин сепиб, ўзини ёқиб юбориши оқибатида ҳақида хабар берилган эди. Кейинчалик Таиландда 22 ёшли ўзбекистонлик шаршарадан пастга қулаши оқибатида ҳамда Наманганда икки севишган ота-онасини қўрқитиб қўйиш мақсадида бир-бирини пичоқлаганидан сўнг қиз вафот этгани маълум қилинди.


Аёллар ишонадиган ёлғон – гуноҳ қилсам ҳам ҳеч нарса бўлмайди. — Dilkashradio.com\nАссалому алайкум оқила ва меҳрибонлар. Мен Лола сизлар билан бу мавзуларда суҳбатлашаётганимдан мамнунман. Агар суҳбатларимиз орқали ҳаётингизда ниманидир ўзгартира олсангиз Худога шукроналарим чексиз бўлади. Ўтган сафар шайтон гуноҳ ҳақида инсонлар онгида нотўғри тасаввур бериши ҳақида айтиб ўтгандим. «Истаганингча гуноҳ қилишинг мумкин, бунинг оқибатида ҳеч қандай тўлов тўламайсан». Бу ёлғон шайтоннинг ёлғонлари ичида энг муҳими бўлса керак. Худо Адан боғида Одам Атога: «Бу дарахтнинг мевасидан ема, есанг ўласан», деган эди. Шайтон эса Момо Ҳавонинг онгида Худонинг айтганларига шубҳа уйғота олди.\nХудо: «Ема, есанг ўласан», деган бўлса, шайтон: «Йўқ, ўлмайсизлар», деди. Забур китоби 9 бобда нима учун инсонлар ҳар сафар Худога итоатсизлик қилишлари ҳақида уч марта айтилган. «Юрагида у айтадир: Мен ҳеч қачон панд емайман, фалокатга ҳам учрамайман, то абад.» «Бетавфиқ ўз дилида айтар: Тангри унутибди, юз-кўзини беркитибди, қилмишимни У абадий кўрмас!» «Нечун бетавфиқ Худони менсимай: Сен ўч олмайсан, деб ўз кўнглида айтар». Душманимиз шайтон\nгуноҳимиз учун жавоб бермаймиз\nнима эксак шуни ўрмаймиз\nқиладиган қароримиз оқибати ёмон бўлмайди\nолов билан ўйнашсак ҳам куйиб қолмаймиз\nдеб бизни ишонтиришни истайди. Худди кўп ёлғонлар каби бунга ҳам ўзимиз билмаган ҳолда ишониб қоламиз. Ҳозир юқоридаги ёлғонларни эшитиб, «йўқ мен бундай деб ўйламайман», десак ҳам гуноҳ билан тўқнаш келганимизда айнан шу ёлғонлар туфайли иш кўрамиз, яъни ҳеч иккиланмасдан гуноҳни танлаймиз. Нега гуноҳ қиламиз, чунки гуноҳнинг ҳеч қандай ёмон томонини олдиндан кўрмаймиз. Меҳмонга бордик. Турли хил ноз-неъматлардан кейин олдимизга торт қўйишди. Бироз татиган бўлдик. Ширин, яна ўзимизни тийиб туролмай, «қолиб кетмасин» дея қолганини ҳам еб қўямиз. Оқибатда эса:\nбир неча соатдан кейин қорнимиз дам бўлади\nэртасига оғирлигимизни ўлчагач, «нега ўшанда ўзимни тийиб туролмадим-а», деб ўзимизни койиймиз.\nБу бир мисол ҳолос. Гуноҳ билан ҳам худди шундай бўлади. Биз ҳар доим шайтоннинг ёлғончи эканини эслаб туришимиз керак. Худо гуноҳ деганини шайтон, гуноҳ эмас дейди. Ҳақиқат шундаки, гуноҳ жуда хавфли. Нима эксак шуни ўрамиз. Бугунги танловимизнинг келажакда оқибати бўлади. Яна ҳақиқат шундаки, олов билан ўйнашсак куйиб қолишимиз тайин. Бугунги қилган гуноҳимиз эртага ўлимни туғдиради. Аммо афсуски кўпчилигимиз танавий хоҳишларимизга кўра қилган танловимиз, турмушимизга, соғлиғимизга, Худо ва одамлар билан муносабатимизга салбий таъсир қилишини англамаймиз. Азизлар гуноҳ ҳақидаги мавзумиз ҳали ниҳоясига етгани йўқ. Кейинги суҳбатларимизда гуноҳ ва шайтоннинг ёлғонлари ҳақида батафсил маълумотга эга бўламиз.


Поп суди Тожикистон фуқаросини 6 йилга қамади\n27 январ 2021, Тошкент вақти: 15:40\nНаманган вилояти Поп туман суди тожикистонлик овчини чегарани ноқонуний тарзда бузиб ўтганлик ва ўз уйида ноқонуний равишда ов милтиғи сақлаганликда айблаб¸ унга 6 йиллик қамоқ жазоси тайинлади.\nТожикистоннинг Ашт туманида яшаб келган Ҳамзаали Хидиров бундан олти ой аввал чегарани ноқонуний бузганликда гумонланиб, Ўзбекистон хавфсизлик ходимлари томонидан ушлаб кетилган.\nНаманган вилоятининг Поп туман судида бўлиб ўтган маҳкама жараёнида қатнашган маҳкумнинг акаси Иқбол Нуриддиновга кўра, туман суди Ҳамзаали Хидировни давлат чегарасини ноқонуний бузганликда айбдор деб топган ва 6 йилга озодликдан маҳрум қилган.\nЎтган йилнинг 23 декабрида Ашт туманининг Сарвақи қишлоғидаги Ҳамзаали Хидировга тегишли уй Ўзбекистон хавфсизлик ходимлари томонидан тинтув қилинган. Тинтув чоғида Хидировлар уйидан битта ов милтиғи топилиб мусодара қилинган, ўшандан кейин Хидиров ҳибсга олиниб, Ўзбекистон ҳудудига олиб кетилган.\nХидиров уйидан топилган милтиқнинг асли ўзбекистонлик дўсти Баротали исмли шахсга тегишли экани айтилган эди.\n28 май куни Озодлик мухбири суҳбатлашган Иқбол Нуриддинов укаси билан бирга қамоққа олинган Бароталининг озодликдан маҳрум қилинган-қилинмагани ўзи учун номаълум эканини айтди.\nТожикистоннинг анклав Сарвақи қишлоғи Наманган вилоятига қарашли Поп туманининг қоқ ўртасида жойлашган. Бу ҳудудда эса¸ икки давлат сарҳадини белгиловчи чегара чизиқларининг аниқ демаркация қилинмани айтилади.\nТожикистон Сўғд вилоят Ички ишлар бошқармаси бошлиғи Шариф Назаров ўз идораси шу йил бошида Ўзбекистон томонига расман мурожаат қилиб, Ҳамзаали Хидировнинг озод қилинишини сўраганини билдирди.\n“Бироқ, дейди Назаров, нариги томон Тожикистон сўровини жавобсиз қолдирди”.\nТожикистон ва Ўзбекистон фуқароларининг чегарани ноқонуний бузганликда айбланиб, қамоққа ташланиши ҳар икки қўғни мамлакатда тез-тез кузатилиб турилади.\nБаъзи ҳолларда шундай айблов билан қўлга олинган Тожикистон ва Ўзбекистон фуқароларга дастлабки тергов чоғида у ёки бу мамлакат фойдасига жосуслик қилганлик айби ҳам юклатилаётгани тез-тез кузатилмоқда.


“Ақл гимнастикаси” боўчада севимли машўулот / ADOLAT ижтимоий-сиесий газетаси\n“Ақл гимнастикаси” боўчада севимли машўулот\nМактабгача таълим муассасалари фарзандларимизнинг онгу тафаккури ўсишида муҳим ўрин тутади. Ушбу муассасаларда кичкинтойлар учун яратилаётган шароитлар юртимиз фарзандларини соғлом ва баркамол қилиб вояга етказишга қаратилган. Ўзбекистон “Адолат” СДПнинг ҳудудий ташкилотлари ҳам бу борада ўз амалий ишлари билан ҳисса қўшиб келмоқда.\nПартиянинг Сирдарё вилоят кенгаши ташаббуси билан Мирзаобод туманидаги 3-сонли мактабгача таълим муассасасида янги барпо этилган шахмат-шашка майдончаси болажонларга туҳфа қилинди. Шу муносабат билан ташкил этилган тадбирда партия фаоллари, маҳаллий Кенгаш депутатлари, туман мактабгача таълим бўлими ходимлари, жамоатчилик вакиллари иштирок этишди.\n— “Адолат” социал-демократик партияси вакиллари “Мактабгача таълим — кадрлар тайёрлашнинг бирламчи бўғини” лойиҳаси доирасида шундай хайрли ишларни амалга оширмоқда, — дейди Мирзаобод туманидаги 3-мактабгача таълим муассасаси мудири Нилуфар Эргашева. — Боғчамизда вилоят партия кенгаши ташаббуси билан шахмат-шашка майдончаси ташкил этилганлиги айни муддао бўлди. Болажонлар катта иштиёқ ва ҳаяжон билан янги майдончада дона суришмоқда. Уларнинг юзидаги қувончни кўриб, биз ҳам жуда хурсанд бўлдик. Шахмат-шашка ўйини боланинг фикрлаш доирасини кенгайтиради, унда мустақил ишлаш, ўзига ишонч кўникмасини шакллантиради. Шахмат — ақл гимнастикаси, деб бежиз айтишмайди. Партия вакилларига муассасамиз ходимлари, ота-оналар номидан миннатдорлик билдирамиз.\nТадбирдан сўнг мактабгача таълим муассасалари тарбияланувчилари ўртасида шашка мусобақаси ташкил этилди. ўолиб иштирокчиларга вилоят партия кенгаши томонидан эсдалик совғалари топширилди.


Арзимасга ўхшайди-ю… - Hidoyat.uz\nАсосий саҳифа Мақолалар Арзимасга ўхшайди-ю…\nЧоп этилди Oktabr 24, 2019 Арзимасга ўхшайди-ю…da fikr bildirishni o'chirish\nШомдан кейин ошхонани йиғиштира туриб, бир муҳим масалада қўнғироқ қилишим кераклиги ёдимга тушди. Ишимни қўйиб нариги хонага ўтаркан, хаёлимдан “Чироқни ўчирайми, ўчирмайми?” деган савол ва: “Ҳозир яна шу ерга қайтаман-ку” деган фикр ўтди. Тўғриси, орқамга уч-тўрт қадам қайтиб чироқни ўчиришга эриндим… Телефонда қанча гаплашдим, билмайман.\nОппоқ сочиққа теккан доғни кетказиш учун дарров ишқорлайман, ишқалайман. Бу орада сув жилдираб оқаверади. “Сувни исроф қилмай тўхтатиб турсам… Майли, тез-тез ҳаракат қилсам…” – хуллас, ишни бирйўла тугатгандан кейин жўмракни бурайман.\nШунга ўхшаш ҳолатлар кам эмас: тахминий ҳисоб-китоб билан сотиб олинган матодан либос тикилганидан ортиб қолган парча матони “бирор нарсага ишлаб қолар” деб “нимагадир ярашини” кутиб ётган қийқим, лахтакларга қўшаман… Қозон юқидаги таомни бир гал нон билан сидириб олсам, бошқа сафар ё шошилганим, ё эринганим боис сувда ювиб ташлайман… Телевизор, компьютер бир ёнганича (уларни ёниқ қолдириб орада чой ичиб овқатланамиз, дўкону бозорга бориб келишимиз, ухлаб олишимиз мумкин) кун-кунлаб ўчирилмайди…\nПахта яккаҳокимлиги даврида мевазор, полизлар учун деярли ер ажратилмагани, томорқамиз йўқлигидан бутун халқ неча ўн йиллар давомида камқонликка, қанча дардларга йўлиқдик, қийинчиликлар кўрдик. Бола эдим, ҳовлимизга фақат ток экилган, бурчакда бир туп ўрик дарахти бор эди. Қай бир йили “Энди бу кўзга кўриниб қолди”, деб ўша ўрик дарахтини кесиб ташлашди. Сабаби – у пайтларда ҳовлидаги мева берадиган дарахт учун ҳам солиқ тўланаркан. Мустақиллик она еримизга эгалик ҳуқуқини берди, одамлар ўзи истаган экин-тикинини ўстириши мумкин бўлган томорқага эга. Боғлар, полизлар кўпайди. Ҳозир ҳовли, кўчаларимиздаги ўрик дарахтларининг саноғига етолмайсиз. Кейинги йилларда Аллоҳ ҳосилини шунақа мўл беряптики! Фақат… ҳовлимизда, боғларда, кўчаларда ерга кўрпа бўлиб тўкилган ўрик мевалари бир ўзанга солинадиган бўлса, юртимизнинг у чеккасидан бу чеккасига бўтана шарбат бўлиб оқадиган катта ариққа айланади, наздимда.\nЭнди тасаввур қилайлик: ўзимизга ўхшаб “Озгина ёниқ қолса нима бўпти?”, “Бир лаҳзада дунёнинг суви оқиб кетармиди?” дейдиганлар ҳуда-беҳуда сарфлаган электр қуввати, ичимлик суви жамланса, қай бир қишлоқлар хонадонларининг электр токи таъминотида узилишлар бўлмасди; қай бир юртдошларимиз ичимлик суви танқислигидан қийналишмасди, менимча. Исрофу увол қилаётганимиз парча матодан тортиб бурда нонгача… тўғри ҳисоб-китоб билан харид қилиниб ўрнига ишлатилса, аввало ўзимизга, қолаверса, кимгадир асқотади. Ғарқ пишиқчилик мавсумида супуриб, кураб чиқитга ташланаётган, сувга оқизилаётган, жуда борса молу қўйлар охурига ташланаётган мевалар – Аллоҳнинг неъматларидан қоқилар, шарбатлар тайёрланса… эҳ-ҳе… соғликнинг заволи бўлган кимёвий воситалар ёрдамида чет элларда (ҳатто ўзимизда ҳам) тайёрланиб, фалон нархларда сотилаётган “сок”лару “салқин ичимликлар” дастурхонимизда камайиб, йўқолиб кетса, қанийди! Рўзғоримизнинг камини тўлдирадиган меваларимизнинг баракасидан, соғлом турмуш тарзи хосиятидан тану жонимизнинг тетик, бардам бўлиши, меҳнатимиз меваларининг тежалиши бир томон бўлса, Парвардигори олам бизга берган неъматларини тежаб, расамади билан ўрнига тасарруф этганимизнинг ажру савоби, иншоаллоҳ, икки оламда улуғдир.\nP.S. Бир дона гуруч, мошдеккина ушоқ, анорнинг бир донагина меваси… тўкилса, бобо-момолар: “Уни дарҳол териб ол, барака ўшанда бўлади”, дейишарди. Албатта, хирмонлар дона-доналарнинг йиғилишидан ҳосил қилинади. Уларни асраш, кўпайтириш – мустақил республикамиз иқтисодий салоҳиятининг юксалиши, мустаҳкамланишини; ҳар бир моддий неъматни эзгу ишларга сарф этиш – турмуш фаровонлиги барқарорлигини таъминлайди.\nИбратли оила ҳаёти – барча учун мактаб. Ҳурматли газетхонлар, сиз фарзандларингиз, набираларингиз тежамкор, исрофнинг олдини оладиган, ҳар бир неъматнинг қадрига етадиган инсонлар бўлиб улғайиши учун хонадонингизда қандай тартиблар жорий қилгансиз? Балки айни борада қатъий шаклланган одатларингиз бордир? Шулар ҳақида ёзиб юборинг…


Ўзбекистон ва Англия дронлар соҳасида ҳамкорлик қилмоқчи - Parstoday\nапрел 21, 2021 13:17 Asia/Tashkent\nЎзбекистон ва Англия учувчисиз учоқлар соҳасида ҳамкорлик қилмоқчи.\nЎзбекистоннинг Лондондаги элчихонаси томонидан Ўзбекистон космик тадқиқотлар ва технологиялар агентлиги "Ӯзбеккосмос"нинг бош директори Шуҳрат Қодиров ва Англиянинг Altitude Angel компанияси президенти Ричард Паркер ўртасида музокаралар ташкил этилди.\nХабарда айтилишича, музокаралар чоғида Британия томонига "Рақамли Ўзбекистон 2030" стратегияси доирасида Ўзбекистонда олиб борилаётган ислоҳотлар, шунингдек агентлик фаолиятининг устувор йўналишлари тўғрисида ҳисобот тақдим этилди.\nПаркер ҳам иқтисодий соҳада учувчисиз учоқлардан кенг фойдаланилаётганлигини ҳисобга олиб, инглиз компаниясининг учувчисиз транспорт воситаларини бошқариш (Unmanned Traffic Management) дастурий таъминот экспортчиси сифатида фаолияти тўғрисида ҳисобот берди.\nТомонлар, шунингдек, ушбу соҳалардаги ўзаро ҳамкорликни янада кенгайтиришга келишиб олдилар. Англия Ўзбекистоннинг Европадаги энг йирик иқтисодий ва савдо шерикларидан биридир.\nДонецк устида украиналик жосуслик учувчисиз учоғи уриб туширилди


Толиблар Туркияга "сўнгги афғонча огоҳлантириш" эълон қилди: буёғи нима бўлади? - 15.07.2021, Sputnik Ўзбекистон\n"Толибон"* Анқара ва Вашингтон Қобул аэропортини қўриқлаш ва назорат қилиш учун қолдирмоқчи бўлган турк ҳарбий хизматчиларига тўғри эшикка ишора қилди 15.07.2021, Sputnik Ўзбекистон\nБир вақтнинг ўзида "ислом амирлиги"нинг ёввойилашиб кетган жангарилари ҳарбий асирлар - ўз мамлакати фуқароларини ўққа тутишни бошлашди. Афғонистон шиддат билан жарликка томон ҳаракатланмоқда – у тубанлик сари ёлғиз эмас, балки Қўшма Штатлар ва уларнинг иттифоқдошлари шаънини ҳам олиб кетмоқда."Толибон"* Афғонистон ҳудудидаги турк қўшинлари АҚШ билан тузилган битимни, мамлакат суверенитети ва ҳудудий яхлитлигини бузаётгани ҳақида расман баёнот берди ва Туркияга муаммоларни ваъда қилди. "Толибон" ҳар қандай мамлакат қўшинларининг Афғонистонда қолишини оккупация сифатида баҳоламоқда: "Биз ҳижрий 1422 йилдаги (2001 йил) Лунар фатвоси асосида босқинчиларга қарши курашамиз, унга кўра сўнгги 20 йилдаги уруш жиҳод бўлган". Бу ультиматум муҳокама қилинмайди.Аввалроқ, Туркия президенти Ражаб Тойиб Эрдўған АҚШ билан 2021 йил 31 августдан кейин номаълум муддатга Қобул аэропорти хавфсизлиги масаласида келишувга эришилгани ҳақида эълон қилганди. Афғонистондан АҚШ ва альянс қўшинлари чиқарилгач НАТОга аъзо мамлакатлардан бирининг кучлари томонидан Афғонистон пойтахти авиа-гавани хавфсизлигини таъминлаш лойиҳаси бошиданоқ амалга ошириб бўлмайдиган бўлиб туюлган эди. Объект Қобулнинг шимолий қисмида жойлашган бўлиб, шаҳарсозлик ва коммуникацияларга интеграллаштирилган. Автомобил ва темир йўл тармоғининг ривожланмаганлиги аэропортни Афғонистондан ташқи дунёга боришни/қайтишни истаганлар учун бош "портал" га айлантиради. Аэропортни ким бошқарса, у пойтахтда ва ҳатто сезиларли даражада мамлакатда хўжайинлик қилади.Албатта, Толибон буни тушунади ва ўз "амирлигида" ҳокимиятни чет эл қўшинлари у ёқда турсин ҳатто бирон бир рақиб билан ҳам бўлишишни истамайди. "Шогирдлар" ҳаракати Қобулни эгаллашни вақт масаласи деб билади. Бугунги кунда "Толибон"* мамлакатдаги 398 та уезддан 250 тага яқини устидан назорат ўрнатган. Қўшма Штатлар ўз қўшинининг 95 %дан кўпроғини мамлакатдан олиб чиқиб кетди. Тенденциялар аниқ.Афғонистоннинг шимолий чегараолди ҳудудларида ҳукумат кучлари ва халқ кўнгилли жангчиларининг "Толибон"* отрядларига қарши шиддатли жанглари давом этмоқда. Толибларнинг қўшни давлатлар чегаралари дахлсиз эканлигига кафолат беришларига қарамай, Марказий Осиё уруш тартибсизлигига қўрқинчли даражада яқин қолмоқда. "Ислом давлати"* фаоллашиши ҳам ташвишга соляпти. Россия ТИВ маълумотларига кўра, шимолий вилоятларда 4 минг нафаргача "ИД" жангарилари жамланган.Тезкор вазиятЎтган бир ҳафта ичида Афғонистонда Қундуз, Бадахшон, Бадғис ва Ҳиротпровинцияларида жанговар ҳаракатлар интенсивлиги кучайди, у ерларда юзлаб ҳарбий хизматчилар, толиблар ва тинч аҳоли ҳалок бўлишди. 12 июлга ўтар кечаси Логар провинциясида "Толибон"* разведкаси раҳбари Кари Шагасининг йўқ қилингани ҳукумат кучлари учун сезиларли муваффақият бўлди.Бошқа томондан, толиблар эгаллаб олинган уездларда шафқатсизликларни давом эттирмоқдалар - улар маҳаллий аёлларни мажбурлаб хотинликка олишмоқда, "амирлик" нинг янги қоидалари (телевидение, смартфонлар, мусиқа, Европа кийимларидан воз кечиш) қарши халқ норозилигини қатъий бостириб, ҳатто асирларни йўқ қилишмоқда. CNN хабарига кўра, жангарилар 20 дан ортиқ афғон махсус кучларини улар Туркманистон билан чегара яқинидаги Фарьёб вилояти Давлат-Обод шаҳрида таслим бўлишга уринган пайтда отиб ташлаган. Бундай ҳаракатлар толибларнинг халқаро майдонда ўзини қонуний миллий куч сифатида кўрсатишга уринишлари фонида кескин ажралиб қолмоқда.Марказий Осиёда энг давомли ва хавфли бўлган тожик чегараси жанубий томондан тўлалигича толиблар назоратига ўтган. Афғонистоннинг Қундуз шаҳридан 60 километр масофада жойлашган "Шерхон-Бандар" назорат-ўтказиш пункти айниқса АҚШ учун камситувчи зарба бўлди, ахир қиймати 37 миллион долларлик ва паромларнинг ўрнини босган 700 метрли кўприк 2007 йилда америка ҳукуматининг молиявий кўмаги асосида қурилган эдида. Бугунги кунда бу кўприкда "Толибон" жангарилари "божхона йиғимлари"ни ундиришмоқда.Россия ва Тожикистон Афғонистон билан чегарада янги чегара постини қуришни бошлагани бежизга эмас. Сўнгги икки кун ичида толиблардан қочиб, 120 дан ортиқ Афғонистон фуқаролари Тожикистон ҳудудига ўтиб кетишди.13-14 июл кунлари Душанбеда ШҲТ ташқи ишлар вазирларининг саммити бўлиб ўтди - унда афғон масалаларига эътибор қаратилди. Ташкилотга аъзо мамлакатларнинг ташқи ишлар вазирлари "турли террористик, сепаратистик ва экстремистик гуруҳлар концентрациясининг кескин кучайиши натижасида" Афғонистоннинг шимолий провинцияларида зиддият кучайиб бораётганидан хавотир билдирдилар. Россия, Ҳиндистон, Хитой, Қозоғистон, Қирғизистон, Покистон, Тожикистон, Ўзбекистон вакиллари 2022-2024 йилларда терроризм, сепаратизм ва экстремизмга қарши курашиш бўйича ҳамкорлик дастурларини, 2018-2023 йилларга мўлжалланган гиёҳвандликка қарши стратегиянинг иш режасини кўриб чиқдилар.Шарқ – нозик масала"Толибон"* нинг дипломатик фаоллиги Истанбулдаги музокараларни эътиборсиз қолдиргани қизиқ, аммо "сиёсий офиси" Москвада, Теҳронда ва Марказий Осиёнинг баъзи пойтахтларига ташриф буюрди. Сўнгги кунларда рўй берган воқеалар ва тенденциялар шуни кўрсатмоқдаки: АҚШ ва унинг иттифоқчилари эндиликда Афғонистон Ислом Республикасининг қонуний раҳбариятига ҳеч қандай ёрдам беролмайдилар. Толиблар ҳали Қобулдаги ҳукуматни мағлуб этишмаган, аммо улар Вашингтондан аллақачон устун келди - америкаликлар Вьетнам урушидан кейин энг энг даҳшатли геосиёсий мағлубият саналган Афғонистон учун жавобгарларни қидирмоқда.Иккинчи афғон урушини ютқазган Буюк Британия 2001 йилдан буён БМТ томонидан террорчи сифатида тан олиб келинадиган ғолиблар билан деярли ҳақоратли ҳамкорликка рози бўлмоқда. Ва ҳатто толиблар орасида ҳурмати баланд бўлган Туркия ҳам "сўнгги афғонча огоҳлантириш" олди.Коллектив Ғарб ҳали ҳам АИР ҳукумат кучларини "қўллаб-қувватлаётгани"ни тасвирлашга уринмоқда. Бунинг Қобулдаги америкапараст ҳукуматга нафи тегмаса, ҳеч бўлмаганда "юзни сақлаб қолиш керак-ку". Бироқ, Абу-Дабидаги (БАА) таъминот авиабазасининг олис масофада жойлашганлиги олдиндан самарадорликни пасайтириб, Афғонистонгача уч-тўрт соатлик парвознигина кафолатлайди (Кобулгача 1800 км). Бошқача ечим топа олишмади.Географик жойлашув Вашингтон ва НАТОга қараганда кўпроқ Москва ва унинг иттифоқчиларига боғлиқ. Россия Федерацияси ташқи ишлар вазирининг ўринбосари Сергей Рябков сал аввал Америка қўшинларининг Афғонистондан Марказий Осиёдаги қўшни давлатларга ўтказилиши Россия учун мутлақо қабул қилиб бўлмайдиган қарорлигини таъкидлаган эди. Москва бу позицияни Вашингтонга ва ўзининг минтақавий иттифоқчиларига етказди.Бундан буёғига ҳеч кимга осон бўлмайди. Шубҳасиз, "Толибон"* - Россия Федерацияси, Марказий ва Жанубий Осиё мамлакатларидан адекват жавоб талаб қиладиган бузғунчи, террористик ташкилотдир. Покистондаги экстремистик мадрасаларда ёш радикалларга Россия ва Европа цивилизациясига нисбатан ўта салбий муносабатни шакллантиришади. Шунга қарамай, агар АҚШ ва НАТОнинг Ироқ, Афғонистон, Югославия, Ливия, Суриядаги кўп йиллик қонли "коррекцияларини" умумий кўриб чиқадиган бўлсак, толиблар "икки ёвузлик"нинг энг кичиги бўлиб чиқиши мумкин.Қўшма Штатлар сўнгги етмиш йиллар давомида барча урушларда мағлуб бўлди, бироқ Афғонистон - Ғарб тарихининг алоҳида саҳифаси бўлиб, у ўзининг таъсирчан ҳарбий-иқтисодий салоҳияти ва ўнлаб мамлакатларнинг юқори технологик бирдамлилиги билан 20 йил ичида Шарқни ўзгартира олмади.* – Россичда таъқиқланган террористик ташкилот.\n"Толибон"* Анқара ва Вашингтон Қобул аэропортини қўриқлаш ва назорат қилиш учун қолдирмоқчи бўлган турк ҳарбий хизматчиларига тўғри эшикка ишора қилди\nБир вақтнинг ўзида "ислом амирлиги"нинг ёввойилашиб кетган жангарилари ҳарбий асирлар - ўз мамлакати фуқароларини ўққа тутишни бошлашди. Афғонистон шиддат билан жарликка томон ҳаракатланмоқда – у тубанлик сари ёлғиз эмас, балки Қўшма Штатлар ва уларнинг иттифоқдошлари шаънини ҳам олиб кетмоқда.\n"Толибон"* Афғонистон ҳудудидаги турк қўшинлари АҚШ билан тузилган битимни, мамлакат суверенитети ва ҳудудий яхлитлигини бузаётгани ҳақида расман баёнот берди ва Туркияга муаммоларни ваъда қилди. "Толибон" ҳар қандай мамлакат қўшинларининг Афғонистонда қолишини оккупация сифатида баҳоламоқда: "Биз ҳижрий 1422 йилдаги (2001 йил) Лунар фатвоси асосида босқинчиларга қарши курашамиз, унга кўра сўнгги 20 йилдаги уруш жиҳод бўлган". Бу ультиматум муҳокама қилинмайди.\nАввалроқ, Туркия президенти Ражаб Тойиб Эрдўған АҚШ билан 2021 йил 31 августдан кейин номаълум муддатга Қобул аэропорти хавфсизлиги масаласида келишувга эришилгани ҳақида эълон қилганди. Афғонистондан АҚШ ва альянс қўшинлари чиқарилгач НАТОга аъзо мамлакатлардан бирининг кучлари томонидан Афғонистон пойтахти авиа-гавани хавфсизлигини таъминлаш лойиҳаси бошиданоқ амалга ошириб бўлмайдиган бўлиб туюлган эди. Объект Қобулнинг шимолий қисмида жойлашган бўлиб, шаҳарсозлик ва коммуникацияларга интеграллаштирилган. Автомобил ва темир йўл тармоғининг ривожланмаганлиги аэропортни Афғонистондан ташқи дунёга боришни/қайтишни истаганлар учун бош "портал" га айлантиради. Аэропортни ким бошқарса, у пойтахтда ва ҳатто сезиларли даражада мамлакатда хўжайинлик қилади.\nАлбатта, Толибон буни тушунади ва ўз "амирлигида" ҳокимиятни чет эл қўшинлари у ёқда турсин ҳатто бирон бир рақиб билан ҳам бўлишишни истамайди. "Шогирдлар" ҳаракати Қобулни эгаллашни вақт масаласи деб билади. Бугунги кунда "Толибон"* мамлакатдаги 398 та уезддан 250 тага яқини устидан назорат ўрнатган. Қўшма Штатлар ўз қўшинининг 95 %дан кўпроғини мамлакатдан олиб чиқиб кетди. Тенденциялар аниқ.\nАфғонистоннинг шимолий чегараолди ҳудудларида ҳукумат кучлари ва халқ кўнгилли жангчиларининг "Толибон"* отрядларига қарши шиддатли жанглари давом этмоқда. Толибларнинг қўшни давлатлар чегаралари дахлсиз эканлигига кафолат беришларига қарамай, Марказий Осиё уруш тартибсизлигига қўрқинчли даражада яқин қолмоқда. "Ислом давлати"* фаоллашиши ҳам ташвишга соляпти. Россия ТИВ маълумотларига кўра, шимолий вилоятларда 4 минг нафаргача "ИД" жангарилари жамланган.\nЎтган бир ҳафта ичида Афғонистонда Қундуз, Бадахшон, Бадғис ва Ҳиротпровинцияларида жанговар ҳаракатлар интенсивлиги кучайди, у ерларда юзлаб ҳарбий хизматчилар, толиблар ва тинч аҳоли ҳалок бўлишди. 12 июлга ўтар кечаси Логар провинциясида "Толибон"* разведкаси раҳбари Кари Шагасининг йўқ қилингани ҳукумат кучлари учун сезиларли муваффақият бўлди.\nБошқа томондан, толиблар эгаллаб олинган уездларда шафқатсизликларни давом эттирмоқдалар - улар маҳаллий аёлларни мажбурлаб хотинликка олишмоқда, "амирлик" нинг янги қоидалари (телевидение, смартфонлар, мусиқа, Европа кийимларидан воз кечиш) қарши халқ норозилигини қатъий бостириб, ҳатто асирларни йўқ қилишмоқда. CNN хабарига кўра, жангарилар 20 дан ортиқ афғон махсус кучларини улар Туркманистон билан чегара яқинидаги Фарьёб вилояти Давлат-Обод шаҳрида таслим бўлишга уринган пайтда отиб ташлаган. Бундай ҳаракатлар толибларнинг халқаро майдонда ўзини қонуний миллий куч сифатида кўрсатишга уринишлари фонида кескин ажралиб қолмоқда.\nМарказий Осиёда энг давомли ва хавфли бўлган тожик чегараси жанубий томондан тўлалигича толиблар назоратига ўтган. Афғонистоннинг Қундуз шаҳридан 60 километр масофада жойлашган "Шерхон-Бандар" назорат-ўтказиш пункти айниқса АҚШ учун камситувчи зарба бўлди, ахир қиймати 37 миллион долларлик ва паромларнинг ўрнини босган 700 метрли кўприк 2007 йилда америка ҳукуматининг молиявий кўмаги асосида қурилган эдида. Бугунги кунда бу кўприкда "Толибон" жангарилари "божхона йиғимлари"ни ундиришмоқда.\nРоссия ва Тожикистон Афғонистон билан чегарада янги чегара постини қуришни бошлагани бежизга эмас. Сўнгги икки кун ичида толиблардан қочиб, 120 дан ортиқ Афғонистон фуқаролари Тожикистон ҳудудига ўтиб кетишди.\n13-14 июл кунлари Душанбеда ШҲТ ташқи ишлар вазирларининг саммити бўлиб ўтди - унда афғон масалаларига эътибор қаратилди. Ташкилотга аъзо мамлакатларнинг ташқи ишлар вазирлари "турли террористик, сепаратистик ва экстремистик гуруҳлар концентрациясининг кескин кучайиши натижасида" Афғонистоннинг шимолий провинцияларида зиддият кучайиб бораётганидан хавотир билдирдилар. Россия, Ҳиндистон, Хитой, Қозоғистон, Қирғизистон, Покистон, Тожикистон, Ўзбекистон вакиллари 2022-2024 йилларда терроризм, сепаратизм ва экстремизмга қарши курашиш бўйича ҳамкорлик дастурларини, 2018-2023 йилларга мўлжалланган гиёҳвандликка қарши стратегиянинг иш режасини кўриб чиқдилар.\nШарқ – нозик масала\n"Толибон"* нинг дипломатик фаоллиги Истанбулдаги музокараларни эътиборсиз қолдиргани қизиқ, аммо "сиёсий офиси" Москвада, Теҳронда ва Марказий Осиёнинг баъзи пойтахтларига ташриф буюрди. Сўнгги кунларда рўй берган воқеалар ва тенденциялар шуни кўрсатмоқдаки: АҚШ ва унинг иттифоқчилари эндиликда Афғонистон Ислом Республикасининг қонуний раҳбариятига ҳеч қандай ёрдам беролмайдилар. Толиблар ҳали Қобулдаги ҳукуматни мағлуб этишмаган, аммо улар Вашингтондан аллақачон устун келди - америкаликлар Вьетнам урушидан кейин энг энг даҳшатли геосиёсий мағлубият саналган Афғонистон учун жавобгарларни қидирмоқда.\nИккинчи афғон урушини ютқазган Буюк Британия 2001 йилдан буён БМТ томонидан террорчи сифатида тан олиб келинадиган ғолиблар билан деярли ҳақоратли ҳамкорликка рози бўлмоқда. Ва ҳатто толиблар орасида ҳурмати баланд бўлган Туркия ҳам "сўнгги афғонча огоҳлантириш" олди.\nКоллектив Ғарб ҳали ҳам АИР ҳукумат кучларини "қўллаб-қувватлаётгани"ни тасвирлашга уринмоқда. Бунинг Қобулдаги америкапараст ҳукуматга нафи тегмаса, ҳеч бўлмаганда "юзни сақлаб қолиш керак-ку". Бироқ, Абу-Дабидаги (БАА) таъминот авиабазасининг олис масофада жойлашганлиги олдиндан самарадорликни пасайтириб, Афғонистонгача уч-тўрт соатлик парвознигина кафолатлайди (Кобулгача 1800 км). Бошқача ечим топа олишмади.\nГеографик жойлашув Вашингтон ва НАТОга қараганда кўпроқ Москва ва унинг иттифоқчиларига боғлиқ. Россия Федерацияси ташқи ишлар вазирининг ўринбосари Сергей Рябков сал аввал Америка қўшинларининг Афғонистондан Марказий Осиёдаги қўшни давлатларга ўтказилиши Россия учун мутлақо қабул қилиб бўлмайдиган қарорлигини таъкидлаган эди. Москва бу позицияни Вашингтонга ва ўзининг минтақавий иттифоқчиларига етказди.\nАфғонистондан бир гуруҳ этник қирғизлар Тожикистонга қочиб ўтди\nБундан буёғига ҳеч кимга осон бўлмайди. Шубҳасиз, "Толибон"* - Россия Федерацияси, Марказий ва Жанубий Осиё мамлакатларидан адекват жавоб талаб қиладиган бузғунчи, террористик ташкилотдир. Покистондаги экстремистик мадрасаларда ёш радикалларга Россия ва Европа цивилизациясига нисбатан ўта салбий муносабатни шакллантиришади. Шунга қарамай, агар АҚШ ва НАТОнинг Ироқ, Афғонистон, Югославия, Ливия, Суриядаги кўп йиллик қонли "коррекцияларини" умумий кўриб чиқадиган бўлсак, толиблар "икки ёвузлик"нинг энг кичиги бўлиб чиқиши мумкин.\nҚўшма Штатлар сўнгги етмиш йиллар давомида барча урушларда мағлуб бўлди, бироқ Афғонистон - Ғарб тарихининг алоҳида саҳифаси бўлиб, у ўзининг таъсирчан ҳарбий-иқтисодий салоҳияти ва ўнлаб мамлакатларнинг юқори технологик бирдамлилиги билан 20 йил ичида Шарқни ўзгартира олмади.\n* – Россичда таъқиқланган террористик ташкилот.


Рус адиби БУНИННИ ЖИДДИЙ РАҚИБ ДЕБ БЎЛАДИМИ? - “Китоб дунёси” газетаси сайти\nРус адиби БУНИННИ ЖИДДИЙ РАҚИБ ДЕБ БЎЛАДИМИ?\n495 марта кўрилган.\nБУНИННИ ЖИДДИЙ РАҚИБ ДЕБ БЎЛАДИМИ?\n"Инсон туну кун, туши ва ўнгида, ҳар дақиқа, тинимсиз равишда ёниқ эҳтирос билан нимани истаса, орзу қилса, албатта, мақсадига етади. Масалан, мен Нобель мукофотини олишни худди шу тарзда истайман", деди ниҳоятда ишонч билан Дмитрий Сергеевич Мережковский. Унинг Нобель мукофотига иштиёқу истаги "якшанбалик" иштирокчиларининг барчасига маълум эди. Мережковский ўзининг бу орзусини яшириш у ёқда турсин, аксинча, шахсан ўзи ҳар дақиқада такрорларди. У Нобель мукофотини адолат юзасидан ўзига берилиши керак, деб билар ва ёлғиз ўзини мукофотга лойиқ деб ҳисобларди.\n— Бунин дейсизми? Наҳот уни жиддий рақиб деб санаш мумкин бўлса? У бор-йўғи маиший турмуш ҳақида ва ҳамманинг жонига теккан — кечқурунлари қуёш ботиши ёки ёмғир, қор ёғиши сингари майда-чуйдаларни тасвирловчи ҳаётнависликдан нарига ўтмаган. Булар кимга керак? Ким бунга қизиқади? "Арсеньевлар ҳаёти"ми? Уч-тўртта жонга тегадиган минғир-минғир ҳикоялару ортиқча мақталган "Қишлоқ"и бор, холос. Айтганча, мен бу "Қишлоқ"ни ётоғимдаги ёзув столим устида асрайман. Ҳар эҳтимолга қарши. Уйқусизликка дучор бўлганимда бу китобни варақлайман. Жуда яхши ёрдам беради, — деди Мережковский.\nҚўлимни кўксимга қўйиб айтаманки, Мережковский Бунинни жиддий рақиб деб ҳисобламасди.\nАхир мукофотни берадиган судьялар ақлидан озмаган-ку, улар сўқир каламуш эмас-ку! Наҳотки мени Бунин билан тенглаштириб бўлса?!\nЛекин, шунга қарамай у Бунин фойдасига олиб борилаётган тарғибот кампанияси ҳақида эшитиб таҳликага тушарди. Мережковский мукофот Бунинга эмас, ўзига берилишига тўла ишонса-да, ҳар эҳтимолга қарши ўз таъминотини бут қилиб қўйишга қарор қилди.\n1932 йил баҳор кунларининг бирида "якшанбалик" иштирокчилари олдида Бунинга шундай таклиф билдирди:\n— Иван Алексеевич, келинг шартнома тузамиз. Мабодо Нобель мукофоти менга тегса, сизга ярим пулини бераман, агар сизга тегса, менга ярмини берасиз. Ўртадан тенг бўламиз. Шундан иккимиз ҳам суғурта қилинган бўламиз. Шу ерда иштирок этаётганларнинг — у барчага бир-бир нигоҳ ташлади —ҳаммаси олдида мукофот пулини тенг бўламиз, деб сўз берамиз.\nБироқ Бунин кескин бош чайқади:\n— Йўқ, бунақаси кетмайди, Дмитрий Сергеевич. Олдиндан айтиб қўяй — мукофотни ҳеч ким билан бўлишмоқчи эмасман. У сизга тегса — бахтингиз, менга беришса — меники.\nБир дақиқа ичида Мережковскийнинг чеҳрасидаги нур сўниб, ранги бўзариб, қовоғи осилди. У ўзининг бағрикенглигига бундай кескин жавоб оламан, деб ўйламаган бўлса керак.\n— Ихтиёрингиз, — деди бўғиқ овозда у. — Фақат афсусланиб қоласиз, деб қўрқаман.\n— Фол очиш фойдасиз. Тирик бўлсак кўрамиз. Юлдузим порлашига ишонаман, — деди аллақандай ғуруру ишонч билан Бунин.\n1934 йилнинг январида биз Георгий Иванов билан Ригадан қайтишимиз ҳамоноқ Мережковскийникига — "якшанбаликка" йўл олдик. Ҳали барча билан кўришиб, Зинаида Николаевна нинг кўпдан-кўп саволларига жавоб бериб улгурмасимизданоқ эшик қўнғироғи жиринглади. Ҳаяжондан ўзини йўқотиб қўйган Злобин: "Бунин!" деб ҳайқирди.\nБу ҳақиқатанам тарихий дақиқалар эди!\nБунин яқиндагина Стокгольмдан мукофотни олиб қайтганди. Лауреат бўлгандан кейин бу унинг Мережковскийникига илк ва сўнгги ташрифи эди. Бунин Стокгольмга Нобель мукофотини олишга кетмасидан аввал Мережковский табрик учун "Мажестик" меҳмонхонасига йўқлаб бориб тополмай қайтганди. Бу ҳолатни Зинаида Николаевна ўзича изоҳлади: "Атайлаб қабул қилмаган. Бунга лойиқ кўрмаган. Иваннинг кеккайиб кетганлиги тушунарли. Энди у бизларни оёғининг учида кўрсатади".\nХудди шу пайт Бунин, ҳа, ҳа, айнан "Буниннинг ўзи!" Бутун шон-шуҳратию улуғворлиги билан кириб келди. Зинаида Николаевнадан ташқари ҳамма эҳтиром билан ўрнидан турди. Мережковскийнинг юзи бўзариб, ҳаммадан олдин Бунинга пешвоз чиқди. Барчамиз кетма-кет Бунинни қутладик...\nБунин Швецияга сафарию мукофотлаш маросомини чиройли ва лўнда таърифлаб берди.\nБироз ўзига келган Мережковский Бунин томон бир-икки марта "найза" отиб кўрди. Учирма гапларининг бирортаси нишонга аниқ тегмади. Бунин киноя аралаш жиззаки гапларга мутлақо эътибор бермади. Ва Мережковскийнинг саволларига ўша, фақат унгагина хос зодагоний улуғворлик билан жавоб қайтарди.\nШу пайт яна эшик қўнғироғи жиринглаб қолди. Бу сафар эшикни хизматкор очди. Остонада таниқли рассом Х. турар эди. У ўтирганларга тезлик билан, пайқар-пайқамас бир кўз ташлаб олди-да, хитоб қила кетди:\n— Бу қандай шармандалик! Шу кунларга ҳам етиб келдик! Бунинга Нобель мукофотини бериб ўтиришибди-я! Шармандалик-ку бу! — деб қичқирди.\n"Якшанбалик"ка йиғилганларнинг ҳаммаси жойида худди тилдан қолгандек тош қотди. Сукунат даҳшатини сезган рассом атрофни диққат билан синчиклади-ю, Бунинга кўзи тушди.\n— Иван Алексеевич! — яна бир бор қичқириб юборди шўрлик рассом. Унинг кўзлари қўрқув ва уятдан косасидан чиққан, жағи қалтирарди. У югуриб бориб, тизза букканича ўзини Бунин қучоғига отди-ю, дудуқланиб: — Мен... шундай хурсандманки, Иван Алексеевич! Таб... табриклайман... Чин кўнгилдан...\nБунин ўрнидан турди. У ўзининг бетакрор, масхараомуз, кинояли жилмайиши билан рассомга қўл узатди:\n— Раҳмат азизим! Самимий табрик учун ташаккур!\nЖалолиддин САФОЕВ таржимаси


Бобомурод Абдуллаев: Агарда Муҳаммад Солиҳ ва журналистлар бўлмаганида, мени ўлдириб юборган бўлишарди « Ўзбекистон Халқ Ҳаракати\nБобомурод Абдуллаев: Агарда Муҳаммад Солиҳ ва журналистлар бўлмаганида, мени ўлдириб юборган бўлишарди\n12 May 2018 - 13:55\nТошкент шаҳар суди залида озод этилиши сўнгги ойлар сенсацияси бўлган журналист Бобомурод Абдуллаев “Фарғона.ру”га интервю берди. Бу озодликка чиққандан кейинги биринчи интервю: Бобомурод бир йилу икки ой давомида маошининг 20 фоизини давлатга бериши керак, аммо ҳали иш топилмаган; лекин аппеляция бўлмаслиги маълум, қасос олиш истаги йўқ. Журналистика асосий касб бўлиб қолади, албатта фақат “Усмон Ҳақназаров” тахаллусисиз: бу масала тугатилди. Бизнинг Ўзбекистондаги мустақил мухбиримиз Тимур Карпов Бобомурод Абдуллаевнинг хонадонида бўлди.\n-Барчаси тугаганига ишонаоляпсизми?\n-Бугун ҳа, ишонаяпман. Кеча, ҳукм ўқилишидан аввал 50 га 50 эди. Яхшисига умид қилаётгандим, аммо бошқа тарафдан ёмонига ҳам тайёр бўлиш керак эди. Лекин, Худога шукур, ҳаммаси яхши тугади. Мени Жиноят кодексининг 159-моддаси 3-қисми (“мавжуд давлат тузумини конституцияга хилоф равишда ўзгартиришга оммавий тарғиб қилиш”) билан айбдор деб топишди (аввал бошида Жиноят кодексининг 159-моддаси 4-қисмига асосан айб қўйилаётган эди: “Ўзбекистон Республикаси конституциявий тузумини ағдариш ёки ҳокимиятни босиб олиш мақсадида тил бириктириш” – “Фарғона.ру” изоҳи). Ушбу айблов менинг шерикларим Оллоёров ва Салаевларнинг судда эмас, балки терговда берган кўрсатмаларига асосланади. Яъни, улар дастлабки тергов жараёнида, гўёки мен давлат тўнтариши ҳақида гапирганлигимни, гўёки уларни бунга тарғиб қилганимни айтишган, ваҳолангки бунақа гап асло бўлмаган. Агарда улар ҳақиқатни гапиришганида эди, мен ҳам улар каби оқланган бўлар эдим. Аммо улар ўз кўрсатмаларини ўзгартиришмади, кўрсатмаларни ўз ҳохишлари билан берганликларини айтишди. Шунга асосланган ҳолда мен минимал жазо билан озодликка чиқдим. Буни мен ўзим учун катта муваффақият деб ҳисоблайман. Ҳаттоки бу менинг учун кутилмаган совға бўлди.\n-Қамоқхонада сиз учун энг қийин нарса нима эди?\n-Биласизми, инсон ёмон нарсага ҳам яхши нарсага ҳам тез мослашади. Мен уч-тўрт кун ичида қийноқларга, оғриққа кўникдим. Аммо жаллодларнинг менинг қариндошларимга, болаларимга, оиламни йўқ қилиб юборишларини, болаларимни зўрлашларини айтиб қилган таҳдидлари қийноқлардан кўра ёмонроқ эди. Болаларга қаратилган таҳдидлар бу – энг даҳшатлиси эди. Мен биламан, улар бу гапларни шунчаки айтишмайди, улар шундай ишларни қилишади. Мен уларга: менинг оиламни йўқ қилиш билан қўрқитгандан, таҳдид қилгандан кўра яхшиси мени уринглар, дер эдим. Чунки, сенинг қилмишларинг учун ҳеч қандай айби бўлмаган қариндошларинг азоб чеккандан кўра, яхшиси қийноқларни ўзингга қўллангани яхшироқдир.\n-Сизни қийнаганлардан қасос олишни истайсизми?\n-Йўқ, мен қасоскор одам эмасман. Менимча, Аллоҳ, Яратгувчи, ҳаммасини кўриб турибди, унинг ўзи мазлумлар учун қасос олади. Мен уларнинг жиноий жавобгарликка тортилишини хоҳлар эдим, аммо тергов жараёнида қийноқ қўлламасдан, тўғри, профессионал равишда улардан кўрсатма олиб, айблов эълон қилишларини истардим. Мен кимгадир нисбатан қийноқлар кўлланишига қатъиян қаршиман. Ҳатто менинг жаллодларимга ҳам.\n-Бўлиб ўтган воқеаларни болаларингизга қандай тушунтирдингиз?\n-Мен изолятордалигимда адвокат менинг оиламда нималар бўлаётгани ҳақда хабар бериб турди. У, болаларим мен учун жуда хавотирда эканликларини, ҳаттоки, касал бўлишганини айтди. Менинг қамоқда эканлигимни эшитганидан кейин қизим жуда қаттиқ касал бўлиб қолган. Мен уларга бари ортда қолганини, Аллоҳ асрасин, бундай вазият қайтиб бошимизга тушмаслигини тушунтирдим.\n-Яқин кунларда нималар қилишни режалаштираяпсиз?\n-Агар ҳукмни эшитган бўлсангиз, мен бир йилу икки ой давомида ишлаб, ойлик маошимнинг йигирма фоизини давлат ҳисобига тўлашим шарт. Шунинг учун тез кунларда иш топишим керак бўлади.\nИшлайман, ва менга берилган муддат давомида ойига уч маротаба ўзим яшайдиган Яккасарой тумани ички ишлар бўлимига бориб, шаҳардан ҳеч қаерга чиқмаганлигим, ишлаб юрганим ҳақида ҳисобот бериб тураман.\n-Аппеляция аризаси берасизми?\n-Менимча аппеляция бериш мақсадга мувофиқ эмас, чунки ушбу ҳукм Салаев ва Оллоёровларнинг дастлабки тергов жараёнида берган кўрсатмаларига асосланади. Шу сабабдан, агарда биз апелляция берганимиз тақдирда ҳам, уларни кўрсатма беришга чақиришади ва улар яна ўз кўрсатмаларини тасдиқлашади. Энг яхши ҳолда ҳаммаси ўз ўрнида қолади, ҳукм ўз кучида қолади. Ёмон тарафи эса, янада жиддийроқ жазо тайинланиши мумкин. Оллоёров ва Салаевлар менга қарши берган кўрсатмаларини қайта беришларига 90 фоиз ишончим комил.\n-Ҳа. Мен журналистлик фаолиятимни давом эттираман, аммо Усмон Ҳақназаров тахаллуси остида бошқа ҳеч қачон ҳеч нима ёзмайман, чунки бу ишни бошлашимга сабаб бўлган миссияни бажарилди деб ҳисоблайман. Менинг миссиям авалги режимнинг ноқонуний, антиконституциявий ва ҳаттоки жиноий ҳаракатлари ҳақида билган нарсаларимни инсонларга етказишдан иборат эди. Энди ҳокимиятга Мирзиёев келгач, ушбу режим аста-секин йўқ бўлиб бормоқда. Ва менда аввалги ишимни амалга ошириш учун ҳаттоки сабаблар ҳам қолмади деб ҳисоблайман.\n-Муҳаммад Солиҳга нисбатан муносабатингиз ўзгардими?\n-Йўқ, қандай қилиб унга муносабатимни ўзгартиришим мумкин? Менга тергов жараёнида, ҳали мен оддий гумонланувчи сифатида кўрилаётганимда, унинг конференция тўплаб, Ҳақназаров бу – Абдуллаев эканлигини эълон қилганини, айтишганди. Буни менга, гўёки Муҳаммад Солиҳ мени ташлаб ўзини четга олгандек, бошқа бир муаллифни ёқлаб мени сотгандек айтишганди. Мен: бу сизнинг версиянгиз, деб жавоб бердим уларга. Мен ҳар доим айтаман, инсоннинг ниятини фақат унинг ўзи билади. Ва Аллоҳ билади. Масалан, бир киши қўлига пичоқ олса, мен дарров у кимнидир сўймоқчи деб, ҳукм чиқараолмайман. Балки у картошка тозаламоқчидир? Ниятини фақат унинг ўзи ва Аллоҳ билади. Тергов органидагилар, Муҳаммад Солиҳ ўзини хавфдан ҳоли қилиб, сени сотиш учун конференция берди, дейишди. Мен эса бундай деб ўйлашга ҳақли эмасман, деб ўйлайман. Менимча, у буни, мени қийнашлари, ўлдиришлари хавфи мавжудлигини тезроқ жамоатчиликка, оммавий ахборот воситаларига етказиш мақсадида килган. Муҳаммад Солиҳнинг нияти яхши бўлганлигига ишончим комил. Унинг ёмон бир нарсани кўзлаганига ёки ўзини хавфдан ҳоли қилишга урунганига ишонмайман. Аммо аниқ биламанки, ушба матбуот баёнотининг менинг тергов изоляторида ушланишимга ва суд жараёнига жуда катта ижобий таъсири бўлди.\nМенинг биринчи мақолам 2003 йилнинг 2 январ куни чиқган эди. Яъни, мен 2003 йилдан 2017 йилга қадар – 15 йил давомида ёздим. Мен Каримов ҳақида, ҳукумат бошидаги бошқа шахслар ҳақида ёзганимда, махсус хизматлар Усмон Ҳақназаровни топишга унчалик ҳам зўр бермадилар. Топишга урундилар, аммо ғайрат кўрсатмадилар. Лекин 2017 йилда мен Мирзиёев ташаббусларига қарши саботаж муаммоси ҳақида, МХХ монополияси ҳақида ёзишни бошлаганимдан кейин улар мени топишга бел боғладилар, жиддий киришдилар бу ишга.\nУларнинг Муҳаммад Солиҳнинг уйи яқинида қимматбаҳо ускуна ўрнатишгани ҳақида менга маълум бўлди. Махсус хизматлар ушбу ускуна ёрдамида ноқонуний равишда Муҳаммад Солиҳнинг компютерига кириб, у ердан Ҳақназаров кимлигини, Салаев ва Оллоёров мен билан мулоқотда бўлишини ўрганишган. Шундан сўнг мени қўлга олишди. Уларнинг мақсади фақатгина мени қамаш эмас, балки менга маълумот берган барча информаторларни ҳам топиш бўлган. Мен уларга информаторларни топиш учун керак эдим. Аммо мен фақат икки кишини билар эдим, бошқаларни билмасдим. Улар мени узоқ қийнашди: сенда яна манбалар бор, қани уларни ҳам номини айт, дейишарди. Аммо менда бундай маълумот бўлмагач, мен ҳеч нарса деяолмадим ҳам. Мен судда ҳам шундай деб айтдим: “Бир нарсани айтиб қўймасликнинг энг яхши йўли бу- ҳеч нарсани билмасликдик”.\nУлар икки-уч марта мени ёлғон детекторида текширишди, менинг ёлғон гапирмаганимни, ҳақиқатни айтганимни билгач бошқа манбаларни излашдан тўхтадилар. Улар командадаги барчани топишни исташганди. Аммо натижада мени, Оллоёровни ва Салаевни топишди. Насриддиновни эса мен фақатгина бир марта кўрганман, мен буни айтган эдим: бир марта унинг уйида ўтириб чой ичган эдик ва терговчилар буни фитна сифатида кўрсатишди. Мен эса биламан у ерда ҳеч қандай фитна бўлмаганини.\nАгарда Муҳаммад Солиҳ, хорижий ахборот воситалари, махаллий ва хорижий ҳуқуқни ҳимоя қилиш ташкилотлари бўлмаганида ва улар ушбу масалани кун тартибига кўтариб чиқмаганида мени ўлдириб юборишлари ҳам мумкин эди. Олишлари мумкин бўлган барча маълумотларни олиб бўлишган эди, шу сабабдан мени ўлдириб юборишлари мумкин эди. Бундай ҳолатларда жазо тайинлашади ва қамоққа жўнатишади – у ерда эса бошқа маҳбуслар ўлдириб юборишади. Изоляторда бундай қилаолишмасди, чунки жавобгарлик ўзларининг бўйинларига тушар эди, қамоқхонада эса ИИВ жавоб беради. Қамоқхонада одам ўлдириш учун қотил ёнлаш эса жуда осон. Аллоҳга шукур, бунгача етиб бормади.\n-Сизнинг ишингизнинг нисбатан муваффақиятли тугашига нима сабаб бўлди?\n-Менимча, бу Мирзиёевнинг умумий эркинлаштириш сиёсати остида юз берди. МХХда ҳали менинг қўлга олинишимдан аввал Шуҳрат Ғуломов тарафдорларини тозалаш ишлари амалга оширилаётган эди. Мен қамоқда ўтириб, судга тайёрланаётганимда эса нафақат Ғуломов тарафдорларинидан, балки қийноқларда иштирок этган қолган барча шахслардан ҳам тозалаш ишлари бошланиб кетди. Ҳозир у ерда катта ўзгаришлар бўлмоқда, қийноқ қўллаганлар ва ҳатто одамларни ўлдирганларга нисбатан жиноят ишлари қўзғатилмоқда. Уларда терговлар бошланган. Менинг ишим, нега ушба ташкилотни тозалаш кераклигини кўрсатиш учун яна бир сабаб бўлиб хизмат қилган бўлиши мумкин. Агарда менинг ишимни МХХни тозалаш йўли билан қандайдир маънан асослаш керак бўлган дея фараз қилганимиз тақдирда ҳам – бу ақлли бир ҳукуматнинг ишидир. Ақлли ҳукумат билади қачон, қаерда, кимдан фойдаланиш ва нимани бошлашни. Бу профессионалликдан, сиёсий профессионалликдан далолатлир.\n“Фарғона.ру”нинг русча матнидан таржима қилинди\nМанба: «Фергана» АА


Дарахтларни буташ тартиблари | АгроОлам.Uz\nДомой Боғбончилик Дарахтларни буташ тартиблари\nДарахтларни буташ тартиблари\nБуташ – дарахт ва буталарнинг ортиқча шох ва новдаларини қисман ёки бутунлай олиб ташлашдан иборат. Буташ кўчатларга, дарахтларга шакл бериш, шунингдек, дарахтнинг касалланган, кексайган, синган ва ортиқча новдаларини олиб ташлаш, қариган дарахтларни ёшартириш мақсадида ўтказилади. Манзарали дарахтлар ва буталар яхши, чиройли кўриниши учун бутаб ва шох-шаббаси учлари қайчилаб турилади. Буташ мева дарахтларига таъсир кўрсатишнинг энг фаол агротехник усулларидан бири бўлиб, мева дарахтлари ҳосилдорлигини уч бараварга оширади, меваларни 20 фоизгача йириклаштиради, меваси рангдор ва ширадор бўлиб, таъми яхшиланади, дарахт узоқ муддат яшайди.\nМевали дарахтларни буташда шохларни сийраклатиш, қисқартириш ва новдаларни чилпиш усуллари қўлланилади. Сийраклатишда биринчи навбатда қуриган, чалкаш, касалланган ва зарарланган, нимжон, қалинлаштирувчи шохлар кесиб ташланади. Сийраклатиш натижасида янги мева шохлари ҳосил бўлади, дарахт иссиклик ва ёруғликдан яхшироқ фойдаланади, унинг бўйига ва энига ўсиши яхшиланади. Новдашохларни қисқартиришда узун новдаларнинг ўсиш кучига қараб 1/2 ёки 1/3 қисми олиб ташланади. Дарахтлар кўчириб ўтқазилаётганда ҳам шохновдалар қисқартирилади. Мева дарахтларида ўсув даврида новдаларни чилпиш ўсиш кучи ва биологик хусусиятига қараб май–июнь ойларида бажарилади (бундай буташ яшил буташ дейилади), натижада новда бўйига ўсишдан тўхтайди, новдада қўлтиқ куртаклар шаклланади ва янги новдалар пайдо бўлади. Дарахтлар, асосан, куз–қишда ва қиш–баҳорда, манзарали бута, дарахтлар ёз давомида буталади. Дарахт буташда шох бутоқ) кесадиган қайчи, боғ пичоғи, ток қайчи, ёйсимон арра ва боғ дастарраси каби махсус асбоблардан фойдаланилади.


Шавкат Мирзиёев Тошкентнинг бир қатор туманларига ташриф буюрди - Уч илдиз\nШерзод Кудбиев Мирзо Улуғбек туман ҳокими этиб тайинланди\nМирзо Улуғбек туман маъмуриятига 35 ёшли Шерзод Кудбиев раҳбар этиб тайинланди.\n23 сентябрь 2016, 11:41 Сиёсат\nШерзод Кудбиев Тошкент шаҳар Мирзо Улуғбек туман ҳокими лавозимига тайинланди,гувоҳлик бермоқда туман ҳокимияти сайти.\nТуманнинг янги раҳбари (1981 йил 12 апрелда Фарғонада таваллуд топган) — Фарғона политехника институти битирувчиси (мутахассислиги: молия ва кредит).\nБунга қадар — 2015 йилдан — Вазирлар Маҳкамаси Макроиқтисодий ривожлантириш, таркибий ўзгартиришлар, хорижий инвестицияларни жалб этиш ва ҳудудларни комплекс ривожлантириш масалалари йиғма ахборот-таҳлил департаменти мудири ўринбосари вазифасида фаолият кўрсатган.\nУнгача — 2012−2015 йилларда Меҳнат ва аҳолини ижтимоий муҳофаза қилиш вазирлиги Республика аҳоли бандлиги, меҳнатни муҳофаза қилиш ва аҳолини ижтимоий муҳофаза қилиш илмий маркази директори бўлган.\n2010−2012 йилларда Вазирлар Маҳкамасининг юқорида кўрсатилган департаменти етакчи мутахассиси, 2007−2010 йилларда Меҳнат ва аҳолини ижтимоий муҳофаза қилиш вазирлигида турли лавозимларда фаолият кўрсатган.\nЭслатиб ўтамиз, сешанба куни Мирзо Улуғбек туманининг аввалги ҳокими Шомансур Аҳмедов фаолиятида жиддий камчиликларга йўл қўйгани сабабли лавозимиданчетлатилган эди.\nNext story Олға, Ўзбекистон ёшлари!\nPrevious story Марказий сайлов комиссияси партияларга президент сайловида иштирок этишга ижозат беришга қарор қилди


Мустаҳкам оила - фароғат маскани - Fitrat.uz\nБош саҳифа / Мақолалар / Мустаҳкам оила – фароғат маскани\nAprel 11, 2017\tМустаҳкам оила – фароғат масканиda fikr bildirishni o'chirish 377 Кўришлар\nОила никоҳ асосида вужудга келадиган фароғат маскани бўлмоғи даркор. Уни юритишда илоҳий таълимотларга амал қилинадиган бўлса, у ҳақиқатда мустаҳкам ва бардавом бўлади. Бу йўлда ота-оналар томонидан қанчадан-қанча яхши ниятлар, ҳатти-ҳаракатлар бўлади. Айниқса, бугунги кунда бир қатор ҳамкор ташкилотлар билан турли тадбирлар амалга оширилмоқда. Оилалар мустаҳкам ва бахтли бўлиши учун ҳукумат томонидан улкан ишлар қилинмоқда. Лекин минг афсуски, оила бузилиши билан боғлиқ рақамлар ортса ортмоқдаки, камайгани йўқ. Бунинг эса атрофлича, ўзига яраша сабаблари бор.\nОила бузилишига сабаб бўладиган баъзи омиллар ва уларни бартараф этиш йўллари ҳақида сўз юритсак. Маълумки, оила бузилишига турли сабаблар бор, аммо оиласи бузилиш арафасида турган ёшлардан сабабини сўрасангиз, “характеримиз тўғри келмади”, деган жавобни эшитасиз. Аслида унга қуйидаги омиллардан бири сабаб бўлади:\nЁшларда оила ва оилавий муносабатлар ҳақида билимнинг етишмаслиги. Яъни, ёшлар келин-куёвлик ҳақ-ҳуқуқлари, бурч ва масъулиятларини яхши билмасликлари, оилавий маданиятни тушунмасликлари, умуман олганда ёшларнинг оила муносабатларига тайёр эмасликлари оила бузилишига асосий сабаб ҳисобланади. Оила қуриш, уни юритиш қандай амалга оширилиши, оила аъзоларининг бир-бирларига муносабати қай тарзда бўлиши ҳақида муқаддас динимиз таълимотларидан хабардор бўлиш оила мустаҳкамлигининг омилидир. Албатта, ҳар бир нарсани билиб, унинг мазмун-моҳиятига тушуниб етиб, билим асосида олиб борилиши кўп яхшиликларга сабаб бўлади. Оила муносабатлари жуда нозик ва мураккаб бўлиб, ниҳоятда эҳтиёт бўлиш, унга жиддий қараш лозим. Фарзандларимизнинг фақат моддий жиҳатлари эмас, балки маънавий дунёсига кўпроқ эътибор беришимиз зарур.\nАроқхўрлик ва гиёҳвандлик. Бу икки офат бир-бирига жуда яқин ва бир-бирига боғлиқ десак тўғри бўлади. Аллоҳ таъолонинг ароқхўрликни ҳаром қилишида жуда ҳикмат кўп. Кўпинча, эр ароқхўрликни касб қилади, маст бўлиб оилада жанжал кўтаради, охири талоқ вужудга келиб, оила пароканда бўлади. Аммо бугунги кунда аёллар ўртасида ҳам ичкиликбозлик бўлаётгани мусибат устига мусибат. Эр тул, хотин бева, болалар эса тирик етимга айланади. Гуноҳ устига гуноҳ, оила бузилиши қариндошлар нотинчлиги, жамият заифлашувига олиб келади. Кейинги пайтларда гиёҳвандлик балоси авж олиб, ҳатто уни “аср вабоси” дейиш даражасига етди. Унинг зарари, хатарли оқибатлари ҳақида қанча кўп гапирмайлик барибир, кўпайиб кўплаб одамлар, оилалар ҳаётига зомин бўлмоқда. Оддий бир мисол. Гиёҳвандлик натижасида янги уйланган куёв келинга қўшила олмай ажралиб кетаётгани катта мусийбат. Жамиятда оилалар бузилишига ота-оналар, болалар нотинчлигига, умуман жамият тараққиётига зарар келтираётган бу иллатга қарши барчамиз бир бўлиб курашмоғимиз лозим.\nЗино. Оиланинг бузилишига энг кўп сабаб бўладиган иллатлардан бири бу – зинокорликдир. Аслида никоҳланиш ва оила қуришдан кўзланган энг катта мақсад ҳам зинодан сақланиш. Яъни, жинсий майлни ҳалол йўл билан қондиришдир. Аммо, эрлар ёки аёлларнинг зинога боришлари бу ачинарли ҳолат. Чунки, зино жамият таназзулига сабаб бўладиган офатдир. Бу разил иллат барча динлар, халқлар, тузумларда энг жирканч иш, ор-номуснинг топталиши ва ифлослик бўлиб ҳисобланади. Бугунги кунда анашу иллат кўпайиши натижасида қанчадан қанча оилалар бузилиб, болалар тирик етимга айланиб қолмоқдалар. Ачинарлиси шундаки, зино насл-насабнинг бузилишига, оилалар парчаланишига, инсоний ахлоқ ёмонлашувига, турли касалликлар тарқалишига сабаб бўлади. Лекин, жамиятда анашу иллатга ва унга олиб борувчи йўлларга қарши биргаликда қаттиқ ҳаракат қилмасак келажак таназзулга юз тутиши муқаррар.\nЭру-хотинларнинг ўзаро муносабатларида сабр ва бағрикенгликнинг етишмаслиги оила бузилишига сабаблардан биридир. Ҳаёт жуда мураккаб жараён бўлиб, унда турли ҳолатлар учраб туради. Гоҳи шодлик, гоҳи ғам деганларидай оилада эр ва хотин ўртасида ҳам турли сабаблар ила келишмовчиликлар бўлиб туради. Шошқалоқлик, жаҳлнинг тез чиқиши, қаноатсизлик, манманлик, тирноқ остидан кир қидирмоқлик оилавий муносабатларга путур етказади. Шуни айтиб ўтиш жоизки, эр хотинининг бир ёмон хулқидан норози бўлса, унинг бошқа яхши томонлари ҳам бор эканлигини унутмасин. Аёл ҳам ўрни келганда ғазабини ютиши, гарчи ёқмасада, оилавий ҳурмат юзасидан баъзи нарсаларга чидашга одатланиши лозим. Маънавий жиҳатдан бир-бирига сабр қилиш лозим бўлганидай, моддий жиҳатдан ҳам қаноатли ва сабрли бўлиш жуда муҳимдир. Чунки, оилада кўпгина келишмовчиликлар етишмовчиликдан келиб чиқади. Назаримда ҳозирги ёшларда сабр, қаноат, бағрикенглик, муроса каби фазийлатлар камайиб кетаётгандай. Ҳозирги ёшларга оила қурса, тез фурсатда уй-жойли бўлса, машина олсада дарров алоҳида уй бўлиб, чиқиб кетса. Оила аъзоларига ҳурмат, қайнота-қайнонанинг дуолари деган нарсаларга эътибор камайиб кетаётгандай гўё. Ҳар қандай вазиятда ҳам оила муқаддас эканлиги, унинг шу даражага етишида ота-оналарнинг машаққатли меҳнатлари, ҳаракату-харажатлари ва энг асосийси вақт сарф бўлганини унутмаслик керак.\nЁш оилаларнинг бузилишига жиддий сабаблардан яна бири унга ота-оналарнинг ноўрин аралашувидир. Бизга яхши маълумки, қадимдан туркий халқларда ота-оналар ёшлар тарбиясига ва оилалар мустаҳкамлигига гаров бўлиб келишган. Агар оилада бироз келишмовчилик бўлса, насиҳат қилиб, дарров йўлга солишган. Сабрга ва бағрикенгликка ўргатишган. Нимагадир бугунги кунга келиб, ота-оналар, қайнота-қайноналарнинг ёш оилаларга ноўрин аралашуви ёки ҳаддан зиёд ақл бовар қилмайдиган ишларни содир қилиши кўпайиб бормоқда. Ҳузуримизга келадиган ёш оилалардан кўпинча “биз келин билан яхши муносабатдамиз, лекин ота-онам келин билан муроса қилолмаяпти” деган гапларни эшитамиз. Бу илгаригининг мутлақо тескариси. Ҳатто, фарзандига: “Келинга жавобини бермасанг сени оқ қиламиз” деб айтаётган ота-оналар ҳам бор. Бундан ҳам ёмони ўғлига: “Келинни жавобини сен бермасанг мен бердим” дегувчи оталар ҳам борлиги афсусланарлидир. Бу қандай ноинсофлик? Бундан ташқари арзимас сабаб билан “бизнинг кўчада қолдирган қизимиз йўқ”, деб, талоғини олмаса ҳам, қизини юки билан дарров уйига олиб кетиб қолаётган ота-оналар ҳам бор. Энг ёмони “Юртнинг бир қавати” деган иборани нотўғри талқин қилаётганларидир. Динимиз таълимотларида ота-онага бўлган муносабат қай даражада юқори экани ҳаммамизга яхши маълум. Аммо, ҳар бир нарсада чегара бўлгани каби ота-онага бўлган муносабатда ҳам ўзига яраша чегара бор. Исломда иложи борича оилани мустаҳкамлашга амр қилинган. Бировнинг агар ўша биров ота-она бўлса ҳам, ҳоҳишига биноан оила бузишга рухсат йўқ. Хотинни талоқ қилиш ота-онага яхшилик қилиш эмас.\nОила бузилишига яна бир сабаб – бефарзандликдир. Албатта, бандасига фарзанд бериш Яратганнинг иродасидир. Аллоҳ инсонни яратишида фарзанд мухаббатини ҳам қўшиб яратган. Бефарзандлик бу оилада кўнгилсизликдир. Ёш оила қисқа муддатда фарзандли бўлиши шартдай баъзи одамлар бу масалада жуда шошилиб иш кўрадилар. Келин олганига бир ой нари бери ўтиб келин-куёвни олиб дам солдиришга, ёки табибларга югурадилар. Бундай пайтда фарзандни Аллоҳнинг ўзидан сўраш лозим. Ҳаётий тажрибалардан маълумки, одамлар орасида ўн йил, ўн тўрт йилда фарзандли бўлганлари бор. Шунинг учун бу масалада шошилмаслик даркор. Сабр қилиб, дуо қилиб, мутахассис табиблар билан маслаҳатлашиш мақсадга лойиқ бўлади.\nФароғат қасрини барбод бўлишига сабаблардан яна бири – телефон ва интернетдаги “ҳаёсизликлар”. Маълумки, телефон ва интернет олами Аллоҳнинг бандаларига ато этган катта неъматларидандир. Узоқдаги яқинлар билан алоқа, катта ҳажмдаги кутубхона ҳамда иш фаолиятдаги қулайликлар ва ҳоказо. Бироқ танганинг икки томони бўлгани каби бу неъматни кимлардир фитна, бузғунчилик, бузуқчилик, ҳаёсизлик манбаларига айлантириб улгурдилар. Номаҳрам инсон билан ушбу алоқа воситалари орқали суҳбатлашувлар натижасида аксар оилалар бузилди. Пайғамбаримиз Муҳаммад соллаллоҳу алайҳи васаллам ҳадисларида: “Ҳаё имондандир”, деб марҳамат қилганлар. Ҳаёсизлик икки дунёда ҳам давом этажак илоҳий ришта бўлган оила бузилишига сабаб бўлмоқда. Шунинг учун барча катталар яъни, ота-оналар, оқсоқоллар, мураббийлар, ишбошилар ёшларга телефон ва интернет каби воситалардан фойдаланиш ҳақида жуда кўп тарбиявий ишлар олиб боришлари лозимдир.\nОилалар пароканда бўлишига жиддий сабаблардан яна бири бу – молпарастликдир. Пайғамбаримиз алайҳиссалом шундай марҳамат қиладилар: “Ҳар бир умматнинг фитнаси (синови) бор. Умматимнинг фитнаси молдир”. Ҳадисга эътибор беринг. Молу-дунё бизга берилган синов экан. Манашу синовда келажагимиз бўлган ёшларнинг ҳаётини барбод қилиш, уларни бебахт қилиш яхшимикан? Арзимаган матоларни деб фарзандларини бахтсиз қилиб қўяётган ота-оналар афсуски, кун сайин кўпайиб бормоқда. Ахир бахту-саодат, оилавий фароғат дегани фақат молу-дунё билан ўлчанмайдику! Иқтисодий имконият кенг бўлгани билан маънавий жиҳатдан инсон қашшоқ бўлса нақадар хунук!\nАнашу сабаблар туфайли оилалар бузилиши, юқорида таъкидлаганимиздай ота-оналар нотинчлиги, эрлар тул, аёллар бева, болалар эса тирик етим бўлиб қолаётирлар. Ҳаммамиз биргаликда ушбу омилларнинг олдини олишимиз лозим. Фарзандларимизга оила маданияти ва оилавий муносабатларни ёшлик пайтиданоқ ўргатиб боришимиз керак. Шунда оилаларимиз тинч, ҳаётимиз фаровон, юртимиз обод ва жамиятимиз маънан соғлом бўлади.\nТошкент вилояти бош имоми\nАввалги “ХЎРОЗНИНГ ЖАНОЗАСИ” ёхуд хурофот гирдоби\nКейинги Экстремизмнинг ёвуз қиёфаси


Esdalik.uz - ёшлик илҳомлари » Таржима » Эсмерой ижоди\nЭсмеройнинг диққатни тортадиган жуда ажойиб бир хусусияти бор эди: “инга” (йиғи) лари ҳам куйдек одамга хуш ёқар ва гўзал. Мусиқачи бўлганлари учун ота-онаси унинг “инга”ларини магнитафонга ёзиб олдилар. У болалигидан бошлаб машҳурлик пиллапояларидан юқори кўтарила бошлайди. Халқ орасида уни кимдир “Шоколад қиз”, кимдир “Бешинчи океан”, яна кимдир эса “Олтинчи қитъа” дея танирди. Эсмерай кўп умр кўрмаган, бор-йўғи 53 йил. Ўлимидан аввал магнитафонга ёзилган “инга”ларини тинглар экан, юзларида табассум уйғонганича шундай дейди: — Булар мен куйлаган энг гўзал қўшиқлардир...\nҚуйида сизга Эсмеройнинг “Турку” (халқ қўшиқ) лари учун ёзилган шеърларини тақдим этмоқдамиз.\nСамода булуд йўқ,\nбу не тумандир,\nВа бунда ўлган йўқ,\nбу не фиғондир,\nОҳ, Яман шамоли\nаскар саси бор,\nқаранг неси бор,\nБир жуфт чакмони ва\nҳамда фаси бор...\nБу ерлар Мушдир,\nЙўли зил тушдир,\nОҳ, бу не ишдир,\nЭ-воҳ, не ишдир?\nЯман, Яман, шонли Яман,\nЯман, Яман, қонли Яман,\nБизга йигит қўймадинг,\nЕдинг, единг, тўймадинг...\nУнутма мени туркуси\nУнутма мени, унутолма мени.\nСоянг каби одим-одим,\nҲар нафасда менинг отим...\nМен қандайдир, унутмадим,\nқоронғу кечалар бўйинча,\nБирга кезиб юришганда,\nБу қадар юракдан чорлама мени\nБу қадар юракдан чорлама мени,\nБир кеча тўсатдан кела биларман.\nҚарагум, ётмаган, ухламагансан,\nБахтдан эшигингда ўла биларман.\nЭҳтимол, ҳаётни янгидан бошлаб,\nИчимда кул бўлган қорлар ўт олар.\nИстасанг кетмайман, соянг бўларман,\nБалки севадирсан мени, ким билар.\nҚол десанг, тоғларча севаман сени,\nДенгиздек чайқалгум оёқларингда.\nИшқ — бу, ҳасрат — бу, ҳечам битмагай,\nҚалқиб тинмагайман дудоқларингда.\nЁҳуд унутаман ким бўлганимни,\nЁдимга солмайман исмингни сира.\nЭҳтимол, телбариб, дайдиб кетаман,\nСенга қовушмоқнинг ҳаяжонила.\nИшқ — бу, ҳасратингда ўла биларман,\nНа асрар бу йўлдан, сўйла, севганни.\nБир кеча тўсатдан кела биларман,\nБу қадар юракдан чорлама мени.\nЙўллар олис, олис кетар,\nЙўлга тушган дайди не дер,\nБу йўл, билмам, қайда битар,\nО Лайли, о Лайли...\nСевганим хаёлдан кетмас,\nБу ҳасратга кучим етмас,\nУмр битар, йўллар битмас,\nЙўл бор, чечакланган юзи,\nЙўл бор, қори ёпар тизни,\nЙўллар айирдими бизни,\nЙўллар ошар уфқлардан,\nБирон хабар йўқдир ёрдан,\nҚараб-қараб бу йўлларга,\nНомим тушди ул дилларга,\nКетарман ғурбат элларга,\nМен сени севгандим ҳув илк баҳорда,\nСен мени тарк этдинг бўронда, қорда,\nҲар яра тузалар унутилганда,\nТузалмас яраси илк муҳаббатнинг.\nМен сени ҳар дамда ахтараман, ёр,\nИшқингда ҳам куйиб, ҳам ёнаман, ёр,\nОчдинг юрагимда чуқур яралар,\nЁмонмиш жафоси илк муҳаббатнинг.\nЧалди эшигимиз хижроннинг қўли,\nТегмади қўлимга жононнинг қўли,\nБу дардни найласин ҳар оннинг қўли,\nШуми, айт, вафоси илк муҳаббатнинг.\nУнутилмас дема, дема,\nБитажак энг чуқур яра,\nОғриғи ҳам унутилар.\nБир тушдир у, келар кетар,\nҲар ишқ битар, хаёл бўлар.\nУнутилмас дема кунлар,\nБу ҳаёт шундайдир, дўстим,\nЯшалган кун ўтмиш бўлар.\nЭнг қимматли хотиралар,\nБир кун келар, унутилар.\nЭнг аччиқ дармондир йиллар,\nСен тўхтасанг, дунё дўнар.\nҚалбингни ёндирган ёнғин\nСекин-аста кулга дўнар.\nҚанчалик севгандим сени,\nЎлардим «ўл» деганинг жойда.\nКўзларимдан булоқ каби\nОқиб кетган ёшлар қайда?\n16/05/2020 Талант Бек\n08/09/2020 Гўзал Шарипова шеърлари\n12/08/2020 Ўзбек ёш ижодкорлари туркиянинг "Шаҳар" журналида


Ўзбекистон банклари Қирғизистонга пул ўтказишни тўхтатиб қўйди\nЎзбекистон Миллий банкида ҳам Қирғизистонга пул ўтказиш амалиëтлари бутунлай тўхтатилган.\n2010 йилнинг июн ойида Ўш ва Жалолободда юзага чиққан миллий низо ва ундан сўнгги беқарорликлар муносабати билан Ўзбекистондаги банкларнинг Қирғизистонга пул ўтказиши тақиқланган. Бу тақиқдан¸ ҳатто Western Union каби халқаро пул ўтказув тизимлари ҳам четда қолмаган.\n18 январ куни айни мавзу юзасидан Озодлик ўтказган мулоқотлардан аëн бўлишича¸ Ўзбекистондаги банк ва пул ўтказиш тизимлари орқали Қирғизистонга пул ўтказишнинг тўхтатилганига анча бўлган¸ аммо бу ҳақдаги хабар фақат 2011 йил январига келибгина аëн бўлган.\nМазкур хабарни текшириш жарëнида Озодлик Тошкентдаги бир қатор йирик банкларга қўнғироқ қилди.\n“Ҳамкорбанк” ходимининг ўзи ҳам бундай тақиқдан бехабар шекилли¸ ҳамкасбидан сўраб:\n- Ўшга мумкинмас қилиб қўйибди опа. Ҳалиги ўзингиз биласизку. Агар Россиядан жўнатсангиз, муаммо йўқ¸ дея жавоб берди.\n“Тадбиркорбанк”нинг Тошкентдаги шаҳобчаларидан бири вакили сўзларидан¸ унинг ҳам бундай тақиқдан хабари йўқлиги билиниб қолди:\n- Бизда жўнатилмайди эканку Ўзбекистондан. Вестерн Юнион (Western Union) бор. Бошқа ерга бор экан, фақат Қирғизистонга йўқ экан. Қирғизистонга умуман йўқ деяпти. Умуман банкларда йўқ деяпти. Фақат Қирғизистонга йўқ деяпти¸ дея шеригидан сўраб олганларини такрорлади яна бир Ўзбекистон банки ходими.\nБу суҳбатдан сўнг¸ бутун дунëдаги энг чаққон пул ўтказиш тизими ҳисобланган Western Unionнинг Ўзбекистондаги бўлимлари бундай тақиқдан озоддир¸ деган ўй билан бу гуруҳнинг марказий идорасига сим қоқдик.\n- Қирғизистонга пул юбормоқчи бўлсангиз¸ Ўзбекистон Миллий банкига мурожаат қилишингиз керак. Western Unionнинг пул ўтказиш пунктларининг ҳар бири Ўзбекистондаги қайсидир банкка бириктириб қўйилган¸ яъни ҳар бир банк қошида Western Unionнинг шаҳобчаси бор. Қирғизистонга фақат Миллий банк қошидаги пунктимизгина пул ўтказиши мумкин¸ унда ҳам Миллий банк шунга рухсат берса¸ дея самимий маслаҳат берди “Қирғизистонга пул ўтказиш учун нима қилиш керак?” деган савол юзасидан гаплашганимиз Western Union ходимаси.\nБу маслаҳат ортидан Ўзбекистон Миллий банкига сим қоқдик. Банк қабулхонаси котибаси¸ “Қирғизистонга пул ўтказиш мумкинми?” деган саволимизни эшитиб¸ бу масалада мутахассисимиз билан гаплаша қолинг дея¸ банкнинг айни масала бўйича мутасаддиси билан улаб берди. Ўзини таништиришни истамаган бу мутахассисдан эса¸ саволимизга бундай жавоб олдик:\n- Йўқ¸ биз Қирғизистонга пул жўнатмаймиз. Қирғизистон билан система ишламаяпти ва шу боис биз пул ўтказа олмаймиз. Пул ўтказиш тўхтатилганига қарийб ярим йилча бўлиб қолди. Ҳозирча буни вақтинчалик деяпмиз¸ аммо пул ўтказишнинг қачон қайта бошланишини билмаймиз. Айни шунингдек¸ Western Unionнинг бизнинг банкдаги пункти орқали ҳам пул ўтказиш тўхтатилган¸ деди Ўзбекистон Миллий банкининг ўрганилаëтган масала бўйича мутасаддиси.\nЎзбекистондан Қирғизистонга ҳар қандай пул ўтказимларининг бутунлай тўхтатилгани бир эмас¸ тўрт банк ходими томонидан тасдиқланса-да¸ улардан бирортаси “Нима учун?” деган саволга жўяли жавоб бера олмади ëки буни исташмади.\nWestern Unionнинг сўзга чаққон ходимаси¸ бу тақиқнинг бевосита июн ойида Ўш ва Жалолободдаги миллий асосдаги зўравонликлар билан боғлиқ эканини билдирди.\n- Мен бу тақиқнинг нима билан боғлиқлигини аниқ билмайман. Июн ойидаги воқеалар билан боғлиқ¸ бўлса керак¸ чунки унгача Қирғизистонга пул ўтказиш бемалол эди. Қирғизистонда ҳукумат ўзгариб¸ доллар курси жуда беқарор бўлиб қолганидан сўнг пул ўтказиш муаммога айланган эди. Июн воқеаларидан кейин эса¸ банклар ëппасига пул ўтказишни тўхтатиб қўйди. Фақат Миллий банккина бу ишни қилиши мумкин¸ деди Western Union ходимаси.\n11 июн куни Ўш ва Жалолободда бошланган миллий асосдаги зўравонликлар оқибатида юз минглаб ўзбеклар жабр кўрган ва уларнинг Ўзбекистондаги яқинлари ëрдам бериш тараддудига тушган эди. Ўзбекистон ҳукумати июн ойида 100 мингдан ошиқ ўшлик қочқинга вақтинча бошпана берган ва ўша кунлари мамлакат бўйлаб¸ хусусан Ўшга туташ Фарғона водийсида жабрдийдаларга ëрдам йиғиш кампанияси ҳам расмий¸ ҳам норасмий тарзда амалга оширилган эди.\nШундай бўлса-да¸ июн қирғинидан жабр кўрган ўшликларга моддий ëрдам уюштириш билан шуғулланиб келаëтган Ўшдаги “Тартиб ва ҳуқуқ” ташкилоти раҳбари Иззатулла Раҳматуллаевга кўра¸ бу ëрдамларнинг ҳеч бири банклар орқали ўтказилмаган.\n- Ўзбекистондан мана шу тўполонлардан олдин ҳам бирор-бир пул олдим ëки ўтказдим¸ деганини эшитмаганман. Хайрия фондимизга ҳам Ўзбекистондан бирор сўм тушгани йўқ. Агар банк операциялари тўхтаган бўлса, унда қирғизистонлик ўзбеклар ҳеч нарса ютқазмайди. Сабаби¸ ундан олдин ҳам Ўзбекистон билан бирор-бир пул муомаласини қилиб “пул жўнатдим” ëки “пул келди” деганини мен эшитмаганман¸ дейди Иззатулла Раҳматуллаев.\n“Ўзбекистон ҳукуматининг бундай қарори ортида¸ асосан сиëсий сабаблар ëтган бўлса керак. Қирғизистон расмийлари Ўшдаги ўзбеклар автономия исташди ва уларнинг ташқарида ҳомийлари бор эди¸ деган баëнотни қайта-қайта такрорламоқда ва афтидан Ўзбекистон ўзини ана шундай айбловдан ҳимоя қилмоқчи кўринади”¸ дейди ўшли ҳуқуқ ҳимоячиси.\n- Сабаби¸ кўп пайтларда “Ўзбекларни Ўзбекистон молиялаяпти. Ҳар хил акцияларга ундаяпти” деган ҳар хил даъволар юрибди. Шу айбловлар билан боғлиқ бўлиши мумкин. Лекин бу нарса Қирғизистондаги ўзбекларга кўп ҳам таъсир қилмайди. Чунки Ўзбекистондан ëрдам асосан қўлма-қўл келаëтган эди. Масалан¸ Қурбон ҳайитидан кейин кўплаб жабрланганлар рўза фитрларини олишди. Қўлма қўл олишди. Почта орқали ëки банк орқали Ўзбекистондан ëрдам олдим ëки бирор сўм олдим деганини мен эшитганим йўқ¸ дейди Иззатулла Раҳматуллаев.\nЎзбекистон томонининг Қирғизистонга пул ўтказишларни бутунлай тўхтатганига муносабат билдирган Қирғизистон Миллий банки матбуот хизмати расмийси Сауле Сегизбаева¸ бу хабарни илк бор эшитиб турганини эътироф этди.\n- Очиғи¸ бу ҳақда биринчи бор эшитиб турибман. Айрим ахборот воситаларида Ўзбекистондан пул ўтказиш тўхтатилганига оид бундай хабар бир пайдо бўлган¸ аммо айни манбаларнинг ўзи томонидан дарҳол рад этилган ва пул ўтказиш операцияларининг давом этаëтгани айтилган эди. Мен ҳозир бу хабарни тасдиқлаш¸ унинг сабабларини изоҳлаш учун етарли маълумотга эга эмасман. Банкимиз таркибий бўлинмалари билан гаплашиб¸ сўнгра ўзим сизга қўнғироқ қиламан¸ деди Қирғизистон Миллий банки расмийси.\nАммо Бишкекдан Прагага қайтиб қўнғироқ бўлмади¸ боз устига қирғиз Миллий банкига Прагадан бўлган қўнғироқлар ҳам жавобсиз қолди.


Тил ҳақидаги қонунни қайта кўриб чиқиш керак « Ўзбекистон Халқ Ҳаракати\nТил ҳақидаги қонунни қайта кўриб чиқиш керак\n06 May 2019 - 16:51\nАйрим вазирлар рус тилига расмий мақом берилиши тўғрисидаги ўриспаратлар мурожаати ортида ҳукумат турмаганини айтиб,\nақллилик қилишга қанчалик уринмасин, кейинги йилларда уларнинг “катта оғаси”га (меники эмас, уларники) қуллуқ сифатида қилаётган ишлари (муз саройи қурилгани,\nунда россиялик ҳоккейчилар олиб келиб ўйнатилаётгани, ўша спортчиларга квартиралар ҳадя қилингани, девоннинг администрацияга айлантирилиши, томдан тараша тушгандай, ҳали на лойиҳаси, на қурилиш жойи тайинсиз АЭС қурилишига старт берилиши, 100 томли рус адабиёти ўзбекчага таржима қилиниб,\nчоп этилиши ҳақидаги ваъда (аслида бунинг ҳеч қандай ёмон жойи йўқ, бироқ нима учун Россия ҳукумати биз берган шунча ваъдага, ҳечқурса, Навоий ҳазратларининг 1-2 томлигини рус тилида чиқаришни айтиш билан жавоб қилишни ҳам ўзига эп кўрмади?\n– гап шунда) айрим стратегик объектларнинг ими-жимида ишончли бошқарувга бериб юборилаётгани) бунинг тескарисини кўрсатиб турибди.\nШунинг учун тўғри гапни ёзаётган ёзувчиларга осилиш ўрнига она тилни сақлаб қолиш, яна халқнинг қўл-оёғини ўшаларга боғлаб бермасликка ҳаракат қилишса, яхши бўлар эди.\nТил ҳақидаги қонунни қайта кўриб чиқиш вақти аллақачон етган. Ҳамон юқори идораларда барча ҳужжатлар русча тайёрланаётган, пастдаги идоралардан ҳисоботларни русчада ёзиш талаб қилинаётган экан, у қанақа қонун бўлди? Қонун талаблари бажарилмагандан кейин унинг қонунлиги қоладими?\nТил ҳақидаги қонундан рус тили ҳақидаги гапларни бутунлай чиқариб ташлаш керак. Рус тили бизнинг ҳимматимизга, ҳимоямизга муҳтож эмас. Ана, Россияда қанча ҳимоя қилишса, килаверсин.\nАдашмасам, Олий Советнинг лотин алифбосига ўтиш тўғрисидаги қарорида бу муддат 2010 йил қилиб белгиланган эди. 2019 йил яримлаб қоляпти ҳам 2010 йил жонивор келай демайди.


Ўзбек-қирғиз чегарасида махфий туннел топилди - xabar.uz\n24.05.2022 09:36 0 3810\nҚирғизистон миллий хавфсизлик давлат қўмитаси ходимлари 20 май куни Қорасув туманидаги Телман қишлоғида 270 метрли махфий лаҳмни аниқлашган.\nТуннел 15 метр чуқурда қазилган бўлиб, кириш йўлаклари 1,8 м.га 1,5 метр. Ўзбекистон чегарасигача бўлган масофа эса 40 метрни ташкил қилади.\nМазкур ер укасткаси эгасига нисбатан қайта суриштирув ишлари ўтказилади. Чунки айни пайтда бу шахс Жалолобод вилоятидаги руҳий хасталиклар шифохонасида даволанаётгани айтилган.


Европа ниқоб ўрнига респиратордан фойдаланишга ўтяпти — Sof.uz\nЖАҲОН 115,768,981 91,478,174 2,571,794\n19.01 22:21 384 Жаҳон\nБавария аҳолисига ниқоб ўрнига FFP2 синфига мансуб респираторларни тақиш буюрилди. Ушбу қарор коронавируснинг янги мутацияси тарқалиши натижасида қабул қилинди, деб хабар бермоқда «Deutsche Welle».\nЭнди Бавария аҳолиси дўкон, транспорт ва бошқа жамоат жойларида юқори ҳимоялаш хусусиятига эга нафас олиш мосламаларини тақиши зарур. Бундан ташқари, ҳукумат хавф остида бўлган фуқароларга бепул респиратор олишлари учун 34 миллион ваучер чиқаришмоқчи.\n«The Guardian» нашрининг ёзишича, 24 январдан талаб назоратга олинади. Бунда автобус ҳайдовчилари, кондукторлар ва 15 ёшгача бўлган болалар учун истиснолар қилиниши мумкин. Келгусида респиратордан мажбурий фойдаланиш Германиянинг қолган федерал штатларида ҳам йўлга қўйилиши кутилмоқда. Худди шундай чора 25 январдан бошлаб қўшни Aвстрияда ҳам жорий этилади.\nКеча, 12:34 3315\n3.03 08:45 2493\n3.03 11:14 2042\n2.03 09:55 1183\n2.03 14:00 1003\n10:51 6 Тиббиёт\n10:43 8 Жамият\nБугун, 10:17 57 Ўзбекистон\nБугун, 09:57 126 Ўзбекистон\nБугун, 08:36 182 Ўзбекистон


05 июл 2022, Тошкент вақти: 04:33\nШу йилнинг 18 декабридан “ИрАэро” авиакомпанияси Иркутск-Фарғона-Иркутск йўналишида доимий қатновларни йўлга қўяди.\nАйни пайтда Ўзбекистон билан Россия ўртасида бошқа транспорт воситалари ҳаракатланадиган бошқа янги йўналишлар ҳам очилмоқда.\nРоссиянинг “ИрАэро” авиаширкати Иркутск-Фарғона-Иркутск йўналиши бўйича қишки мавсумда ўз учоқлари парвозларини йўлга қўйишини маълум қилди.\nИркутскдаги “ИрАэро” компанияси вакили Владислав Озодликка Фарғона йўналиши бўйича учоқлар ҳафтасига бир марта амалга ошиши тасдиқлаб, деди:\n- Билишимча, Иркутскдан фақат Тошкентга парвозлар уюштирилган. Айрим маълумотларга кўра, бизнинг авиакомпания Иркутскдан Тошкентга парвозларни ташкиллаштирган “Якутия” авиакомпаниясидан бу йўналишни олди. Аллақачон икки маротаба Тошкентга бориб келдик. Энди доимий равишда “ИрАэро” Ўзбекистонга бориб келади. Мана, декабрдан энди Фарғонага учоқлар бориб келиши тўғрисида келишувлар бор.\n“ИрАэро” расмий хабарига кўра, Иркутск-Фарғона йўналиши бўйича авиақатнов 2018 йилнинг 18 декабридан бошланади: парвозлар ҳафтасига бир марта - сешанба куни амалга оширилиши режалаштирилди.\n“ИрАэро” расмий сайтида учоқ эрталабки 8:50-да Иркутскдан чиқиб, Фарғонага маҳаллий вақт билан соат 9:30-ларда етиб келиши маълум қилинди. “3 соату 40 дақиқа вақтни олувчи парвозлар Россиянинг замонавий Superjet100 авиамашиналарида амалга оширилади”, дейилади хабарномада.\nАвиакомпания бу йўналиш бўйича қатнов фақат қишки мавсумга ташкиллаштирилгани ва келаси йилнинг 26 мартигача амалга ошишини маълум қилди. Мутахассислар Россия ва Ўзбекистон ўртасидаги охирги пайтларда авиақатновлар сонининг ошишини Россияга бориб келаётган ўзбек муҳожирлари оқими катталиги билан изоҳламоқда.\n“ИрАэро” ширкати Иркутск-Фарғона йўналиши бўйича парвоз қиладиган учоқ учун чипта нархи (бир томонга) ўртача 15,5 минг рублни (~230 АҚШ долл.) ташкил этишини эълон қилди.\nБундан олдинроқ “ИрАэро” ширкати Красноярск-Фарғона йўналиши бўйича янги рейсларни йўлга қўяётганини хабар қилганди, бироқ ҳозирга келиб бундай рейслар йўқлиги маълум.\nБугунга келиб “ИрАэро”дан ташқари Россия ва Ўзбекистон ўртасидаги авиақатновларни “Ўзбекистон ҳаво йўллари”, “Аэрофлот”, UTair, S7 Airlines ва “Нордвинд” авиаширкатлари амалга ошириб келмоқда.\n“Ўзбекистон ҳаво йўллари” миллий авиакомпанияси ҳам жорий йилнинг 2 ноябридан Наманган - Санкт-Петербург - Наманган йўналиши бўйича мунтазам йўловчи қатновларини қайта тиклаши борасида Озодлик хабар берган эди.\nШу йилнинг октябри охирларида “Ўзбекистон ҳаво йўллари” авиакомпанияси биринчи марта ўз рейсларини Москванинг Внуково аэропортидан Тошкентга бажара бошлади. Аэропорт маъмурияти меҳнат мигрантлари фаоллашган қишки мавсумда Внуководан Самарқанд, Наманган, Термиз, Фарғона, Урганч, Нукус ва Навоий шаҳарларига ҳам маршрутлар бўлиб туришини таъкидлади.\nЎзбекистон ва Россия темир йўл ва автобус қатновини ҳам ривожлантирмоқда\nОхирги пайтларда икки давлат ўртасида темир йўл ва автобус қатнови сони ошгани ҳам кузатилмоқда.\nЖумладан, 14 декабрдан бошлаб, Тошкент-Москва-Тошкент йўналишида ҳафтада бир марта - ҳар жума янги поезд қатнови йўлга қўйилади.\n"Ўзбекистон темир йўллари" ширкатининг маълум қилишича, 8 декабрдан бошлаб Россиянинг Қозон шаҳрига ҳам поезд қатнови йўлга қўйилади.\nПоезднинг плацкарт вагонларига чипта нархи 1 млн 175 минг сўмни, купе учун эса - 1 млн 570 минг сўмни ташкил қилиши билдирилди.\nРоссия ва Ўзбекистон Қозон-Тошкент йўналиши бўйича халқаро автобус маршрутини ҳам очгани хабар қилинди. Шу йилнинг 23 ноябрида 2,6 минг километр йўл босган автобус 43 соат йўл юриб, Тошкент шаҳрига етиб келди. Ташувчи компания ҳафтасига икки марта қатнаётган автобуслар чиптаси 500 минг сўм ёки 5,5 минг Россия рублига сотилмоқда.\nЭслатиб ўтамиз, Ўзбекистон ва Россия ўртасидаги мунтазам автобус қатнови шу йилнинг 14 сентябрида очилган бўлиб, биринчи рейс Россиянинг Нижний Новгород шаҳрига амалга оширилган эди.\nЎзбекистонга Россиядан самолётда келаётганлар кўпайди


Мусулмон одам вафот этганида бошқа, уни билган, ўша ердаги мусулмонлар учун бу маййитни ювиш, кафанлаш, маййит учун жаноза намозини ўқиш ва ерга дафн қилиш фарзи кифоядир. "Фарзи кифоя" деб бажарилиши шарт (фарз) бўлган, баъзи мусулмонлар бажарса, бошқаларнинг ҳам зиммасидан соқит бўладиган, ҳеч ким бажармаса, барча бирдек гуноҳкор бўладиган амалга айтилади.\nМусулмон одам вафот этганидан кейин унга дуо ва шафоат мақсадида ўқиладиган намоз «жаноза намози» дейилади. Бизнинг Ҳанафий мазҳабимизда жаноза намози қиёмда туриш ва тўртта такбирдан иборат. Бошқа намозларни дуруст қилиш учун қўйиладиган шартлар жаноза намози учун ҳам амал қилади.\nЎлганлиги аниқ бўлган одамни ювиш, кафанлаш ва дафн қилишни тезлатиш лозим. Жаноза ҳақида одамларга эълон қилиш мустаҳаб бўлиб, жанозага қатнашувчи қанча кўпайса, марҳум учун шунча яхши бўлади. Дафн ишларини тезлаштириш марҳумга кўрсатилаётган ҳурмат ҳисобланади.\nЖаноза наомзидаги шарт ва рукнлар\nЖаноза намози учун қўйиладиган шартлар:\n1. Намоз ўқиш учун қўйиладиган шартларнинг ҳаммаси жаноза намозида ҳам бўлиши керак. Жаноза намозининг вақти шарт қилинмайди. Маййит ювиб, кафанлангач ўқилаверади. Қуёш чиқаётган, ботаётган ва тиккага келган вақтда жаноза намозини ўқиб бўлмайди.\n2. Вафот этган одам мусулмон бўлиши шарт қилинган. Кофирга жаноза ўқиб бўлмайди.\n3. Маййит жаноза ўқувчи жамоатнинг олдида бўлиши шарт қилинган. Ғойиб маййитга жаноза ўқилмайди.\n4. Маййитнинг жасадининг кўпчилик қисми боши билан бирга бўлиши керак. Жасаднинг фақатгина ярми (ёки ундан кам қисми) бўлса, ёки жасад бошсиз бўлса жаноза ўқилмайди.\n5. Жаноза ўқилаётган пайтда майит ерда турган бўлиши керак. Одамларнинг қўлида турган, бирор ҳайвоннинг устида турган маййитга жаноза ўқилмайди.\nЖаноза намозининг рукнлари:\n1. Тўрт марта такбир айтиш;\n2. Қиёмда туриш;\n3. Бошқа намозлардаги каби салом бериш (вожиб).\nЖаноза намозининг суннатлари:\n1. Биринчи такбирдан кейин «сано» дуосини ўқиш;\n2. Иккинчи такбирдан кейин «саловати иброҳимийя»ни ўқиш (вақт қисқа бўлганида, бошқа саловатларни ўқиш ҳам мумкин); 3. Учинчи такбирдан кейин марҳумнинг ҳаққига дуо қилиш ҳам суннатдир;\n4. Тўртинчи такбирдан кейин дуо ўқилмасдан салом берилади.\nЖаноза намозининг ўқилиши